Politika: Vučić: Cenim Dačića, ova vlada je postigla dobre rezultate - BalkaniYUm.TV '); } //]]>\nVučić: Cenim Dačića, ova vlada je postigla dobre rezultate\nVicepremijer Srbije Aleksandar Vučić izjavio je večeras da ceni premijera Srbije Ivicu Dačića sa kojim je, kako je rekao, imao šest meseci dobrog rada i istakao da je međunarodna pozicija Srbije najbolja u poslednjih 25 godina.\nVučić je, gostujući u Dnevniku Radio televizije Srbije, upitan da li veruje premijeru Srbije nakon Dačićevog dovođenja u vezu sa pripadnikom narko-klana Darka Šarića Rodoljubom Radulovićem, odgovorio da to nije pitanje ličnih odnosa.\n"Imali smo šest meseci dobrih rezultata. To nije pitanje naših ličnih odnosa.\nČenim ga, ali nikada nismo iskazivali ni ljubav, ni simpatije, niti istorijska pomirenja kao neki drugi, niti je to naš posao. Naš posao je da ostvarimo ciljeve zbog kojih smo uspostavili ovakvu vladu i Vlada je postigla mnogo bolje rezultate nego prethodna vlada za četiri godine", rekao je Vučić.\nNa pitanje da li bi sa premijerom Srbije pravio vladu da je svojevremeno imao informaciju o Dačićevim susretima sa Radulovićem, Vučić je ponovio da nije u stanju to da komentariše.\n"'Šta bi bilo kad bi bilo' nisam u stanju da komentarišem. Već sam priznao danas na konferenciji da sam bio zatečen pitanjem i tih nekoliko sati od konferencije do ovog intervjua mi je bilo malo da nađem bolji odgovor na to", kazao je vicepremijer.\nVučić je, odgovarajući na pitanje koliko na ugled Srbije utiče dovođenje u vezu njenog premijera sa pripadnicima narko-klana, rekao da to svakako nije prijatna stvar, ali da je najvažnije šta će "pisati na semaforu - a to je rezultat".\nPrema njegovim rečima, borba protiv korupcije i kriminala su, ne samo pokrenute s mrtve tačke, već su i najvećim delom institucionalizovane i priznale su ih, kako kaže, pre svega građani, ali i međunarodna zajednica.\n"Bez obzira kada će biti kraj mandata ove vlade treba da vidimo kolike su plate, kakvo je stanje u javnim preduzećima, kolike su penzije, da li ljudi mogu da prežive... Ovo će biti teška godina. Ne izlazi se lako iz tako teške ekonomske krize", ocenio je Vučić.\nOn je dodao da Srbija neće imati problem sa "stravičnim" budžetskim deficitom već, pre svega, sa nedostatkom finansija za elementarne potrebe građana.\n"Već danas vam to saopštavam. Očekujemo da (u ovoj godini) bude, ne mnogo bolje, ali nešto bolje. U 2014. očekujemo da već bude značajno bolje i mislim da su to vidljivi rezultati koji su mnogo važniji nego to što je na površini i što bi možda neko istakao kao najznačanije u ovom trenutku", smatra Vučić.\nGovoreći o dosadašnjem učinku Vlade, on je ocenio da međunarodna pozicija Srbije nije bila nikada bolja u poslednjih 25 godina.\n"Imali smo prvi put, ne veliki, ali ipak rast industrijske proizvodnje u decembru ove godine, iako se to najviše vezivalo za auto-industriju i naftnu-industriju. Očekujem da ćemo u narednom periodu, uz pomoć investicija iz Emirata, Azerbejdžana, Angole i mnogih drugih zemalja postići rezultate", zaključio je Vučić.\nNije postignut dogovor o direktoru Policije\nAleksandar Vučić izjavio je večeras da u vrhu vlasti nije postignut dogovor o izboru direktora Policije, ali je naveo da je kompromis moguć.\n"Nije bilo privremenih dogovora (da Milorad Veljović ostane direktor Policije), niti je to, kao što neki pokušavaju da predstave, ključna stvar", rekao je Vučić.\nGovoreći o izboru novog direktora Policije, Vučić je rekao da se toj temi često pristupa tako da se ona "estradizuje" i predstavlja u manje ozbiljnom svetlu, ali da to, svakako, nije najveći problem u državi.


Prezentiran rad Evropske poduzetničke mreže | Radio Bihać\nPetak, 18.01.2019 - 17:45\nPrezentiran rad Evropske poduzetničke mreže\nU organizaciji Razvojne agencije i Privredne komore USK\nNudi se finansiranje testnih faza i same implementacije poduzetničkih inovacija, transfera znanja i tehnologija, ...\nRazvojna agencija i Privredna komora USK jučer su organizirali prezentaciju mogućnosti koje nudi takozvana Evropska poduzetnička mreža. Radi se o ključnom instrumentu Evropske strategije za podsticaj ekonomskog razvoja i otvaranje novih radnih mjesta. Pokrenuta je 2008. godine od kada djeluje sa svojih 3.000 lokalnih stručnjaka na više od 600 lokacija u 60 zemalja svijeta.\nKako je rekla Alma Džanić, rukovodilac Sektora za podršku poduzetništvu Razvojne agencije USK, ukoliko firma iz domena malog i srednjeg poduzetništva ima intencije i mogućnosti da radi na određenim inovacijama i transferima znanja i tehnologije, ova mreža nudi mogućnosti finansiranja testnih faza i kasnije same implementacije.\nEvropska poduzetnička mreža pomaže firmama koje imaju mogućnost da šire svoje poslovanje izvan granica BiH. Enes Hamulić, vlasnik marketing agencije, smatra da bh. privreda i tržište ne mogu opstati bez stranih investicija i ulaganja u dijasporu. Naglašava da je umrežavanje bh. kompanija sa evropskim tržištem neophodno da bi se izišlo iz krize u kojoj se nalazimo.


Oбрадовић: Тадићева кандидатура за председника – симбол повратка на бивши режим\nHomePolitikaObradović: Tadićeva kandidatura za predsednika – simbol povratka na bivši režim\nObradović: Tadićeva kandidatura za predsednika – simbol povratka na bivši režim\nPredsednik Dveri Boško Obradović izjavio je da je bio u pravu kada je rekao da bi Boris Tadić trebalo da se povuče iz politike. „Njegova kandidatura za predsednika predstavlja simbol povratka na bivši režim koji niko ne želi jednako kao aktuelnu vlast. Narodu je dosta da bira između Tadića i Vučića”, rekao je Obradović. Bivši predsednik Srbije i lider Socijaldemokratske stranke Boris Tadić je za „Nova.rs” rekao da bi se kandidovao na predsedničkim izborima isključivo ukoliko bi procenio da niko drugi od kandidata neće moći da pobedi Vučića, ali i da upravlja državom, prenosi N1.\n„Od 2012. se nisam kandidovao ni na jednu funkciju i sve vreme sam pružao podršku drugima, i starim i novim licima, koji su pokušali u prethodnim godinama da pobede ovu vlast. Na moju veliku žalost, to se nije desilo i prošlo je pogubno mnogo godina i propuštenih prilika”, rekao je Tadić između ostalog i dodao da njegova obaveza, „kao čoveka koji je na poslednjim izborima dobio oko milion i po glasova”, nije da misli na ličnu udobnost i lične rizike i – stoji na raspolaganju i na ovim izborima. Rekao je i da se ne bi kandidovao zbog dolaska na vlast, već isključivo za stvaranje novog sistema za nove ljude.\nReagujući na ovu izjavu, Obradović kaže da sada svi shvataju da je na vreme reagovao kad je, kako navodi, apelovao na bivšeg predsednika Srbije da se povuče iz politike. „Ja sam ukazao da ne želimo da budemo taoci bivšeg režima koji nas, zajedno sa sadašnjim, drži u začaranom krugu koji traje već punih 30 godina. Smatram da je građanima Srbije dosta da biraju između Borisa Tadića i Aleksandra Vučića, Ivice Dačića i Čedomira Jovanovića ili između Vojislava Šešelja i Nenada Čanka. Ti ljudi su veoma dugo na političkoj sceni, rekli su sve što su imali i uradili su sve što su mogli”, navodi Obradović, poručujući da je vreme da dođe do smene političkih generacija u Srbiji.\nLider pokreta Dveri kaže da ni pod kojim uslovima ne bi mogao da stane iza kandidature Borisa Tadića, napominjući da je mnogo važno da opozicija ima zajedničkog kandidata prihvatljivog za sve. „U suprotnom slučaju mi ćemo se opredeliti da li ćemo imati svog kandidata”, zaključio je on.


Prva Regionalna diplomatska škola realizirana u Sarajevu - Forum Lijeve Inicijative\nYou are here: Home / Aktuelnosti / Aktuelnosti / Prva Regionalna diplomatska škola realizirana u Sarajevu\nPrva Regionalna diplomatska škola realizirana u Sarajevu\n18. Oktobra 2021. /in Aktuelnosti /by FLI\nProteklog vikenda u Sarajevu, otvorili smo prvu Regionalnu školu diplomatije.\nUčesnicima i učesnicama dobodošlicu su poželili Jelena Pekić, direktorca Foruma lijeve inicijative i Saša Magazinović, zastupnik u u Parlamentarnoj skupštini BiH.\nDevetnaest učesnika i učesnica iz regiona, na početku programa imali su priliku slušati predavanje na temu Diplomatsko ponašanje i rječnik u praksi; Vrste i karakteristike diplomatije i njihov značaj za napredak države. O ovim temama govorio je Ivan Barbalić bivši ambasador BiH u Ruskoj Federaciji i pri UN.\nDrugi dan Regionalne škole diplomatije, prvi razgovor učesnici su imali sa diplomatom i novinarom Zlatkom Dizdarevićem, na temu Sfere utjecaja-nova realnost. Također, učesnici imali priliku slušati trenutnog ambasadora BIH u Holandiji, Almira Šahovića koji je govorio na temu Da li je Multilateralizam propao?\nDrugi dio dana, učesnici i učesnice imali su priliku podijeliti iskustva i naučiti nešto više iz oblasti Lobiranja kao alata ostvarivanja interesa države te više čuti o značaju ličnih odnosa u diplomatiji o čemu je govorio Osman Topčagić, bivši ambasador, Šef Misije BiH pri EU u Briselu.\nTakođer, sa učesnicima je razgovarao i Emir Đikić, direktor CEFTA Sekretarijata u Briselu, na temu Ekonomska diplomatija, ekonomska saradnja i odnosi u diplomatiji.\nRegionalna škola diplomatije završena je predavanjem na temu Multilateralna diplomatija i ljudska prava o kojoj je govorila Bojana Urumova, šefica ureda Vijeća Evrope u Sarajevu.\nMožemo reći da je projektni tim Foruma lijeve inicijative uz ogromnu podršku domaćina prve Regionalne škole diplomatije Saše Magazinovića, zastupnika u Parlamentaroj skupštini Bosne i Hercegovine, zaista uspješno realiziao po prvi put jednu školu ovakvog karaktera.\nhttps://www.fli.ba/wp-content/uploads/2021/10/245651773_1711390899066212_5088632811408575708_n-1.jpg 540 810 FLI https://www.fli.ba/wp-content/uploads/2020/10/flog.jpg FLI2021-10-18 10:41:562021-10-18 10:41:56Prva Regionalna diplomatska škola realizirana u Sarajevu\nJavni poziv: Budućnost zelenih gradova u BiH Održan četvrti modul Akademije socijalne demokratije 2021


Crna Gora među osam najboljih u Evropi\nI pored minimalnog poraza od Švajcarske (27:26) u posljednjem kolu grupne faze, izabranice trenera Ivana Terzića idu u glavnu rundu Evropskog prvenstva.\nCrna Gora je doživjela prvi poraz na Evropskom prvenstvu za igračice do 17 godina u Podgorici – Švajcarska je bila bolja od naše reprezentacije 27:26 (15:12) u posljednjem kolu grupe A, ali naše djevojke idu u glavnu rundu bez obzira na ishod posljednjeg meča u grupi Danska - Austrija.\nTime je ostvaren veliki uspjeh, pa se s nestrpljenjem očekuje utorak i početak glavne runde takmičenja u kojoj je osam najboljih timova Evrope.\nOd početka meča je Švajcarska bila u prednosti, koja je na početku drugog poluvremena iznosila šest golova (19:13). Iako su naše djevojke prišle na samo gol (22:21) poslije gola Radmanović u 48. minutu, protivnik je uspio da odbije nalet našeg tima, koji je u posljednjem minutu mogao i do remija, ali nije realizovao napad.\nJelena Vukčević je proglašena za najbolju igračicu našeg tima sa šest golova, dok je Anđela Milošević postigla četiri.


BalkanMagazin :: Svetski šampionat u atletici 2019 - između korupcije i dopingovanja\nU Dohi su mnogi takmičari dugoprugaši završili na noslilima i u ambulantnim kolima\n"Svi vide da je ovo prava katastrofa", kazao je u Dohi Kevin Majer, francuski i svetski šampion u desetoboju i sedmoboju, naglasivši da se nije razmišljalo o zdravlju atletičara. Naravno, svi su to videli, osim Sebastijana Koua, predsednika Međunarodne atletske federacije koji je izjavio:\n"Vrlo je jasno da je, po atletskim ostvarenjima, ovo najbolji svetski šampionat koji smo ikada imali."\nSebastijan Kou, verovatno, nije ni gledao muški i ženski maraton a ni brzo hodanje, trke na kojima su se takmičari rušili od iscrpljenosti prouzokovane visokom temperaturom i vlažnošću. Joan Diniz, francuski atletičar, svetski šampion i trostruki evropski šampion u disciplini 50 km hodanja, rekao je da su uslovi pakleni i da mu je žao što se uopšte pojavio na ovom takmičenju na kome atletičari nemaju nikakav značaj.\nKada je Kou izabran za predsednika, on je trebalo da označi novu generaciju funkcionera od kojih se očekivalo da prevaziđu metode organizovane korupcije prethodnog predsednika Lamina Diaka. Međutim, izgleda kao da je Sebastijan Kou nastavio tragovima Diaka i, što je najneverovatnije, da on, kao bivši vrhunski sportista i olimpijski šampion, smatra da zdravlje atletičara ima manju vrednost od novca koji se zaradio kroz sumanuto prodavanje šampionata katarskim trgovcima i političarima.\nMenadžerska beskrupuloznost Sebastijana Koua, za Međunarodnu atletsku federaciju predstavlja veću vrednost nego zdravlje sportista i etika sporta, te su mu, usred katarske kataklizme i skandala sa Salazarom i Najkom, produžili mandat za još četiri godine.\nSvi koji vole i prate atletiku znali su da je Salazar u prošlosti imao problema sa zakonom zbog organizovane upotrebe dopinga u pripremama atletičara. Kompanija Najk, u potpunosti nezainteresovana za zdravlje atletičara, angažovala je Salazara, pokrivala ga, štitila ga i sponzorisala njegove nezakonite radnje, samo da bi putem što veće prodaje opreme mogla da zavlada tržištem i ostvari astronomske zarade.\nLoren Flešman, nekadašnja atletičarka i američka šampionka na 5 hiljada metara, čiji je sponzor bio Najk, prokomentarisala je na Tviteru: "Istorija Najka puna je slučajeva podržavanja dopingovanih atletičara i atletskih federacija koje su favorizovale dopingovanje." Dovoljno je setiti se dopingovanog biciklističkog šampiona Lensa Armstronga i ruske teniserke Marije Šarapove. Flešmanova je, takođe, podsetila da je Najk prekidao ugovore sa sportistkinjama koje bi zatrudnele, jer tokom trudnoće nisu donosile zaradu.\nAlberto Salazar, američki trener koji već godinama, sarađuje sa Najkom\nNaravno, u sistematizovanju i prikrivanju dopinga ne učustvuju samo korporacije kao što je Najk, nego i različite federacije koje vrlo vešto, iz finansijskih i ideoloških razloga, favorizuju organizovano dopingovanje vrhunskih atleta. Nije loše podsetiti da je Mo Fara, britanski atletičar i desetostostruki olimpijski i svetski šampion na 5 i 10 hiljada metara, dugogodišnji Salazarov pulen. Naivni i lakoverni Fara tvrdi da on nikada nije čuo za Salazarov sistem dopingovanja, a njegov stav je potvrdila isto tako lakoverna Britanska atletska federacija.\nKevin Majer, francuski i svetski šampion u desetoboju i sedmoboju, rekao je o šampionatu u Dohi: "Svi vide da je ovo prava katastrofa"\nKatar je podigao osam stadiona, gradnja je prošlo u užasavajućim uslovima a strani radnici bili su potpuno obespravljeni, bez ikakve pravne i zdravstvene zaštite. Neljudski uslovi na gradilištima doveli su do teških katastrofa u kojima je stradalo mnoštvo radnika. U proseku – jedan mrtav radnik dnevno! Prema izveštajima Amnesti internešenala, stotine radnika nisu bile plaćene za izvršeni posao, a oni koji su tražili zarađeni novac, bivali su kažnjavani ili proterivani iz Katara.\nSport je duboko ušao u crni period, priznajući samo jedan princip – više zabave i više zarade, bez razmišljanja šta će se desiti sportistima. Kako se publika pravi gluva i slepa, tražeći sve uzbudljiviji spektakl, investitori, menadžeri i nepošteni sportisti smatraju da cilj opravdava sredstvo. Dok se rekordi veštački obaraju, prodavci sportske opreme trljaju ruke, a sportske federacije gledaju u svežnjeve novčanica, zaboravljajući da bi sport trebalo da odražava zdrav duh grčkih olimpijaca, a ne manipulativni karakter rimskih cirkuskih arena.


Saopštenje Pokreta Dosta je bilo | VAmedia - info portal\n20/07/2016 20/07/2016 Нема коментара на Saopštenje Pokreta Dosta je bilo\nSaopštenje za javnost Pokret „Dosta je bilo“ prenosimo u celosti:Pokret „Dosta je bilo“ je prilikom izbora izvršne i zakonodavne vlasti grada dao ocenu da smo dobili nedemokratku vlast, sa ljudima koji su već dugi niz godina na čelnim funkcijama, koji niti imaju nameru, niti kapacitet da donesu promene za kojima svi vapimo.\nNedopustivo je da se bilo koji član izvršne vlasti odbornicima Skupštine grada obraća na način na koji je to uradio Gradonačelnik na poslednjoj sednici Skupštine grada poručivši: „Ja sam tako odlučio i tačka!“. Stavljajući akcenat na svoju samovolju on ovakvim svojim ponašanjem u potpunosti obesmišljuje svrhu postojanja Skupštine grada kao organa zakonodavne vlasti.\nTakođe je neprihvatljivo da Predsednik Skupštine grada ne odgovori novinarima na krajnje logična pitanja i da ne obrazloži odluku koju je potpisao nego im odgovori: „Nemojte da me maltretirate!“.\nOvom prilikom podsećamo sve članove izvršne i zakonodavne vlasti da sada, kada predstavljaju sve građane Valjeva, moraju poštovati osnovna demokratska načela i pozitivne Zakonske propise.\nS tim u vezi, pokret „Dosta je bilo“ najoštrije osuđuje svaki vid samovolje i donošenja odluka koje nisu u skladu sa Zakonom!\nBez vode u Ulici Vuka Karadžića


Povratnici pozdravili obnovu puteva u Lušci Palanci kod Sanskog Mosta\nsvibanj 16, 2018 administrator1 administrator1\nU prisustvu velikog broja mještana u Lušci Palanci, najvećem povratničkom mjestu na području općine Sanski Most, svečano je otvorena mreža obnovljenih lokalnih saobraćajnica.\nSvečanu vrpcu su presjekli federalni ministri Edin Ramić i Šemsudin Dedić, te predsjedavajuća Općinskog vijeća Sanski Most Desanka Miljević. Inače, radi se o investiciji vrijednoj 152.000 maraka, a sredstva su osigurana preko Ministarstva za izbjegla i raseljena lica FBiH.\n“Ovo je najznačajniji projekat koji se u posljednjih 20 godina realizira na području Lušci Palanke i za mještane će imati veliki značaj, budući da su asfaltni putevi u središtu mjesta potpuno upropašteni”, istakla je Miljevićeva.\nOna je dodala kako je pored toga obezbijeđeno 25.000 maraka za izgradnju mjesne crkve u selu Majkić Japra.\nRiječ je o vjerskom objektu čiju su obnovu mještani započeli prije nekoliko godina i finansiraju je sopstvenim sredstvima.\nBorislav Tešić, sekretar mjesne zajednice Lušci Palanka, pozdravio je realizaciju ovih projekata, istakavši kako se u posljednjih 20 godina gotovo ništa nije ulagalo u obnovu infrastrukture na ovim prostorima.\nNa području Lušci Palanke, gdje živi isključivo stanovništvo srpske nacionalnosti, u prijeratnom periodu živjelo je oko 3.000 stanovnika, dok danas isti prostor naseljava oko 700 mještana i radi se mahom o osobama u poznim životnim godinama.\nU posljednjih nekoliko godina na ovim prostorima je pokrenuto nekoliko proizvodnih pogona u kojima je zaposlen značajan broj povratnika, što je potaklo perspektive života na ovim prostorima.\nBihać: Ko ima pravo na nadoknadu štete nakon olujnog vjetra


Gradonačelnica sa saradnicima posetila Telečku - www.025.rs\nHomeSOMBORDRUŠTVOGradonačelnica sa saradnicima posetila Telečku\nGradonačelnica sa saradnicima posetila Telečku\n15/09/2017 redakcija DRUŠTVO, NASLOVNA, POLITIKA, SOMBOR 0\nGradonačelnica Sombora Dušanka Golubović sa saradnicima posetila je Telečku. Nakon uvodnog obraćanja predsednika Saveta MZ „Telečka“ Kornela Kesega koje se odnosilo na istorijat ovog mesta koje je nastalo 1883. godine, navedeni su osnovni problemi sa kojima se suočavaju žitelji Telečke.\nPrema Kesegovim rečima najveći problem ovog sela jeste loš regionalni put Kljajićevo-Bački Sokolac koji i leti i zimi stvara probleme svim učesnicima u saobraćaju. Domaćini su istakli da im je poznato da regionalni putevi nisu u nadležnosti lokalne samouprave, ali su zamolili da se pokuša naći rešenje za ovaj problem.\n„ Svrha našeg dolaske jeste da vidimo koji su problemi i šta je to što možemo rešiti u kraćim rokovima, a šta zahteva dugoročno rešavanje. Savet mesne zajednice treba da navede probleme i odredi prioritete. I mi smo ovo šta ste naveli prepoznali kao problem, a s obzirom na nadležnosti učinićemo sve da se taj problem reši što je pre moguće“, kazala je gradonačelnica .\nNa sastanku je bilo reči o vodosnabdevanju i konstatovano da Telečka ima pitku vodu, te da će se naredni koraci u vezi vodosnabdevanja dogovoriti na sastanku predstavnika Saveta MZ i JKP „Vodokanal“.\nI u ovom selu postavljena su pitanja iz imovinsko-pravne oblasti koja se odnose na objekte društvene svojine, kao što su Dom kulture i svlačionice FK „Telečka“ , kojima država još nije odredila titulara.\nGradonačelnica sa saradnicima: zamenikom Antonijom Ratkovićem, članovima Gradskog veća: Miroslavom Kovačićem, za oblast komunalne delatnosti, Nemanjom Saračem, za oblast kulture i obrazovanja i Silardom Jankovićem, za oblast nacionalnih manjina i saradnje sa verskim zajednicama posetila je i OŠ „Kiš Ferenc“, seosku ambulantu, vrtić…\nGradonačelnica posetila Telečku\nUtvrđene buduće aktivnosti projektnog tima Visitus-a


Beta 6. jula 2019. 11:25\nList Danas neće više dodeljivati nagradu „Od zlata jabuka – profesor Miodrag Vasiljević“ na Dragačevskom saboru trubača u Guči što je radio od 2009. godine.\nTakvu odluku doneo je direktor Kulturnog centra opštine Lučani Jovan Kovačević ne navodeći jasan i konkretan razlog da, kako piše Danas u vikend izdanju, „odjedanput postanemo nepoželjni na najvećoj kulturno-turističkoj manifestaciji u Srbiji“.\nS druge strane, Večernje novosti i Ilustrovana politika nastaviće da dodeljuju nagrade „Zlatna truba“ i „Zlatni bubanj“ kao i prethodnih godina, pa redakcija Danasa smatra da je u pitanju politička odluka.\nDirektor Kulturnog centra je poručio redakciji da „tu nema nikakve priče“, da nema razloga da se piše o tome jer je to „prosto njegova odluka pošto mu je bilo lakše da sam dodeli tu nagradu“.\nDanas piše da, imajući u vidu da je od svih medija, koji se pojavljuju kao medijski sponzori i darodavci priznanja na Saboru, „nepoželjan“ samo Danas, redakcija ne može da se otme utisku da je u pitanju odluka koja je doneta po nečijoj političkoj direktivi.\n„Sigurni smo da kampanja koju vlast i predsednik Srbije vode protiv našeg lista daje rezultate, zato što smo označeni kao ‘neprijateljski medij’, što je uticalo i na opštinsku vlast u Lučanima sa kojom je saradnja bila vrlo profesionalna i lišena svakog vida politike“, piše Danas.


- Od osobe iz Subotice je kupila pitona, uredno platila, a pošiljka, terarijum sa zmijom, poslat joj je autobusom. Dete je dva meseca uživalo u ovom egzotičnom ljubimcu. ‚Ali deci kao deci životinje brzo dosade. Dete, navodno, više nije htelo pitona, već se zainteresovalo za nekog egzotičnog guštera, pa je Dragana odlučila da zmiju proda na isti način na koji ju je i kupila. Kupac joj se javio iz Novog Sada i prema dogovoru, zmiju u terarijumu je trebalo da pošalje brzom poštom, što je ona i učinila - priča izvor Blica i dodaje da nesvakidašnji paket sigurno ne bi bio otkriven da pošiljka nije oštećena da li prilikom pakovanja ili transporta, za sada nije utvrđeno.


Crna Gora na molbu Italije odlučila da primi do pet migranata | EurActiv Srbija\nObjavljeno : 07.09.2018.\t Tweet\nCrna Gora će prihvatiti do pet od oko 150 migranata zarobljenih na brodu u luci u Siciliji, odlučila je crnogorska vlada odgovarajući na molbu Italije da prihvati deo migranata. Vlada je istakla da tom odlukom Crna Gora potvrđuje "posvećenost evropskom sistemu vrednosti i afirmiše ljudsko dostojanstvo".\n"Vlada je izrazila spremnost da Crna Gora, uvažavajući principe humanosti i solidarnosti sa ljudima u nevolji kao tradicionalne vrijednosti crnogorskog društva potvrđene mnogo puta u našoj istoriji, prihvati do pet migranata", saopšeno je 6. septembra posle sednice vlade.\nItalija je od Crne Gore tražila da prihvati deo migranata zarobljenih na brodu Dićoto u sicilinanskoj luci Katanija.\nItalija se nije određivala u očekivanjima i njen ambasador je, uoči odluke Vlade u Podgorici, saopštio da je "svaka pomoć, u skladu sa mogućnostima države, dobrodošla".\nOko 150 migranata, uglavnom iz Eritreje, zarobljeno je u sicilijanskoj luci Katanija, jer im italijanska vlada ne dozvoljava da se iskrcaju na njeno tlo, dok i druge evropske zemlje ne pristanu da preuzmu deo migranata.\nRanije je objavljeno da je Albanija ponudila da prihvati 20 migranata, a Irska između 20 i 25 sa broda Dićoti koji je danima "zarobljen" na Siciliji.\nNadležni su u 2018. registrovali porast broja migranata koji preko Albanije i Crne Gore pokušavaju da se domognu EU, a taj broj je u pojedinim mesecima bio i do osam puta veći u odnosu na isti preriod prethodne godine.\nPrema podacima policije, u prvih šest meseci 2018. godine registrovano je ukupno 2.113 migranata koji dolaze rutom Turska-Grčka-Albanija-Crna Gora, a većinom se radi o državljanima Sirije, Pakistana, Alžira i Maroka.\n: Sve veći problemi migranata na novoj balkanskoj ruti\n: Više od 1.600 migranata stradalo u Sredozemlju za sedam meseci\n: Kipar traži pomoć EU zbog sve većeg broja tražilaca azila\n: Dogovor EU: Migracije zaustaviti van granica Unije, solidarnost među


Osnivač Gugla Lari Pejdž postao stanovnik Novog Zelanda | Novosadski informativni portal 021\nKako je navedeno u saopštenju imigracione službe, Pejdž je 3. novembra 2020. godine podneo zahtev za boravak u kategoriji "Investitor Plus", u vreme kada je bio van zemlje i njegova prijava nije mogla da se obradi zbog ograničenja usled kovida-19.\nNakon njegovog povratka na Novi Zeland prijava je uzeta u rad i odobrena 4. februara 2021, prenosi Rojters.\nTakođe je saopšteno da je sedam miliona dolara ulaganja u Novi Zeland, u roku od tri godine, preduslov da podnosilac zahteva dobije boravišnu vizu.\nNovi Zeland je na početku pandemije zatvorio granice za posetioce, osim za putovanja iz i za Australiju, a zemlja dozvoljava samo ograničen broj povrataka, zahtevajući da se provedu dve nedelje u karantinskoj ustanovi koju vodi vlada.\nNa pitanje u parlamentu, na osnovu kojih uslova je Pejdžu dozvoljen ulazak u državu dok su granice zatvorene, ministar zdravlja Endrju Litl je rekao da su u pitanju hitni medicinski razlozi za Pejdžovog sina koji je početkom januara evakuisan sa Fidžija.\nI u Guglu manje plate zaposlenima koji se odluče da rade od kuće\ngugl\tLari Pejdž\n17.08.2021\t• 15:45\nSvi su političari isti, para vrti gde burgija neće...


Mišćević: Problemi verovatno zbog Bregzita, ima još vremena do 30. juna\n► Mišćević: Problemi verovatno zbog Bregzita, ima još vremena do 30. juna\nŠefica tima Srbije u pregovorima sa EU Tanja Mišćević ocenila je danas, povodom nedavanja saglasnosti svih članica EU na otvaranje poglavlja 23, da ima još postora da se o tome razgovara do kraja meseca.\nOna je u izjavi agenciji Beta ocenila i da je do današnje odluke verovatno došlo jer je malo vremena prošlo od Bregzita, odnosno odluke Velke Britanije da napusti EU.\n"Još nije kraj ovog meseca i ima još prostora da se o tome razgovora... ima još par dana, hajde da vidmo šta će se dešavati", rekla je Miščevićeva.\nZemlje članice EU ni danas nisu postigle dogovor o otvaranju poglavlja 23 u pregovorima o članstvu Srbije u EU, zato što prevashodno Hrvatska iz "suštinskih razloga" i Velika Britanija "tehnički" zbog situacije s Bregzitom nisu dale saglasnost da se to učini 30. juna.\nTo su agenciji Beta rekli zvaničnici u Savetu ministara EU u Briselu po završetku sastanka Radne grupe za susedstvo, proširenje i Zapadni Balkan (COELA).\n"Određene, mada neizvesne mogućnosti još postoje da se i sa Srbijom otvore nova poglavlja", objasnili su upućeni funkcioneri u Savetu ministara EU, rekavši da Hrvatska međutim nije odustala od svog protivljenja regionalnoj nadležnosti srpskog suda za ratne zločine i zahteva za veća prava hrvatske manjine u Srbiji.\nMandatar Aleksandar Vučić prethodno je kratko rekao novinarima da "oni mogu da otvore poglavlja ili ne moraju" i da je to njihova stvar, a Srbija će nastaviti rad na pobljšanju ekonomskog rasta.\ntanja miščević /


Uspešna godina za Crowdfunding.rs\nGodina koja se uskoro završava bila je puna izazova, a najveći je pandemija koronavirusa koja je uticala na ceo svet.\nTokom 2020. godine smo napisali preko 50 vesti o crowdfunding-u i alternativnim izvorima finansiranja kako biste bili u toku sa aktuelnim trendovima u Srbiji, svetu i regionu. Birali smo najvažnije informacije kako bi čitaoci bili obavešteni o svemu što se tiče crowdfunding ekosistema i pravaca njegovog razvoja.\nOd početka godine napisali smo i 25 blogova sa raznim uputstvima, savetima i alatima za pripremu i vođenje uspešne crowdfunding kampanje. Čitaocima sajta smo davali predloge kako da prevaziđu izazove na koje nailaze tokom pripreme kampanje, bilo da su u pitanju izazovi sa nagradama, postavljanjem ciljanog iznosa ili nečim trećim.\nKako bismo podržali autore kampanja iz Srbije i ohrabrili one koji razmišljaju o crowdfunding-u da se odluče na taj korak, promovisali smo preko 50 kampanja u fokusu. Od kampanja iz oblasti gejming industrije, zanimljivih podcast-a, još zanimljivih filmova do medijskih kampanja. Zbog posledica pandemije bilo je i kampanja koje su za cilj imale saniranje posledica krize i pomoć ugroženima. U periodu uvođenja policijskog časa širom sveta nastale su i neke lepe inicijative, a kuvali su se planovi i za lansiranje nove kreativne igračke.\nNaša predviđanja za 2020. godinu bila su tačna. Jedinstveno evropsko crowdfunding tržište (ili bolje rečeno jedinstveno EU crowdfunding tržište) je pred vratima i zvanično će postojati od 2021. godine. Tržište nekretnina je nastavilo sa rastom i koristilo je crowdfunding kao način da prevaziđe krizu. Još jedno predviđanje koje se obistinilo bilo je da će u 2020. biti lansiran veći broj projekata sa manjim ciljanim iznosom na crowdfunding platformama i da će deo backer-a podržati veći broj kampanja sa manjim iznosima, što se videlo na primer kada su u pitanju kampanje gejming industrije.\nU ovoj godini uspešno smo realizovali i online Crowdfunding akademiju na kojoj je učestvovalo 25 timova iz različitih oblasti. Interesovanje za učešće bilo je veliko, a timovi koji su izabrani da učestvuju u programu su pokazali da imaju kvalitetne ideje i kapacitete da ih sprovedu u delo. Na kraju, izabrali smo šest timova koje smo nagradili produkcijom celokupne kampanje i mentorstvom u pripremi kampanje.\nOsim online Crowdfunding akademije održali smo i dva online Crowdfunding Meetup-a. Iako smo prvobitno planirali da uživo okupimo zajednicu na jednom mestu, pandemija koronavirusa nas je u tome sprečila. Ipak, potrudili smo se da u datim uslovima obezbedimo kvalitetan online susret. Prvi online Crowdfunding Meetup realizovan je u saradnji sa ICT Hub-om. Ovaj meetup bio je namenjen svima koji žele da nauče više o crowdfunding-u, a gost sa kojim smo razgovarali bio je Galeb Nikačević, poznato medijsko lice i autor podcast-a Agelast. Crowdfunding Meetup namenjen gejming industriji okupio je učesnike iz studija za razvoj video-igara, nezavisne timove, dizajnere, ilustratore i proizvođače društvenih igara koje su zanimali specifični aspekti crowdfunding-a. Ovaj događaj realizovali smo sa našim partnerima iz organizacije Serbian Games Association (SGA), a svoje iskustvo podelio je i Predrag Lazović, gost iz studija Forsage Games, koji je do sada u svojih pet kampanja prikupio skoro 300 000 američkih dolara.\nKreirali smo i brošuru o crowfunding-u koja je dovoljno informativna da i oni koji se nikada nisu susreli sa grupnim finansiranjem nauče osnovne pojmove i upoznaju se sa osnovama crowdfunding-a. Doprineli smo i u stvaranju izveštaja o stanju u gejming industriji u Srbiji koji su pripremili i objavili naši partneri iz organizacije Serbian Games Association.\nKruna rada Crowdfunding.rs u 2020. godini svakako je bila kampanja #Podrži16 Centra za integraciju mladih, na kojoj smo nakon Crowdfunding akademije radili sa autorima ove kampanje kako bi sačuvali Kafe bar 16. Ova kampanja bila je izuzetno uspešna iz više razloga, a do cilja je stigla za samo pet dana. Na kraju kampanje prikupljeno je skoro 1 400 000 dinara, odnosno 225% inicijalnog ciljanog iznosa!\nSve ovo zajedno doprinelo je da se broj ljudi koji nas prati na društvenim mrežama u 2020. duplira, a broj upita koje dobijamo putem kontakt forme i formulara za procenu kapaciteta za realizaciju crowdfunding kampanje je porastao za 30%. Isto tako, i broj prijava na newsletter je porastao za 20%.\nCrowdfunding.rs će 2020. godinu pamtiti kao uspešnu bez obzira na sve! Hvala našoj vernoj zajednici na praćenju našeg sadržaja i pozitivnim komentarima, ali i predlozima za poboljšanja. Hvala i autorima kampanja koji su nam se obratili putem kontakt forme sa pitanjima kako da se što bolje pripreme za svoju kampanju, kao i onima koji su nam se obratili sa molbom da procenimo njihove kapacitete za realizaciju kampanje.\nU 2021. ulazimo puni optimizma i spremni za nove izazove koji nas čekaju. Pripremamo nove aktivnosti, još veću podršku razvoju crowdfunding ekosistema u Srbiji i rad na novim uspešnim kampanjama.\nŽelimo svima uspešnu 2021. godinu, velike zajednice, mnogo uspešnih kampanja i sjajnih ideja realizovanih kroz crowdfunding. Srećna Nova godina!


Trivan i Fabrici o najznačajnijim ekološkim pitanjima – SveVesti.net\nTrivan i Fabrici o najznačajnijim ekološkim pitanjima\nTeme razgovora odnosile su se na upravljanje komunalnim otpadom, sisteme prerade otpadnih voda, zagađenje vazduha u Srbiji, finansiranje u oblasti zaštite životne sredine i napredovanje Srbije u procesu otvaranja Poglavlja 27 – životna sredina i klimatske promene, kao i mere i aktivnosti kojima će Srbija ova pitanja ubuduće rešavati.\nMinistar Trivan, saopštilo je resorno ministarstvo, ukazao je da je ovaj sastanak izraz kontinuiteta u razgovorima sa Evropskom unijom, i njene podrške Srbiji u procesu unapređenja životne sredine.\nOsvrtom na Izveštaj Evropske komisije o napredovanju Srbije u ovoj oblasti, kako je naglasio, na sastanku su ukratko predstavljeni do sada postignuti rezultati, kao svojevrsna rekapitulacija uloženih napora u proteklom periodu.\nTrivan je upoznao šefa Delegacije EU sa tokom izrade nacrta pregovaračke pozicije, i obavestio da će ovaj dokument, koji je trenutno u procesu usaglašavanja, biti usvojen do kraja godine.\nMinistar je Fabricija obavestio o glavnim ciljevima na kojima će Ministarstvo nastaviti da istrajava, od sistema za preradu otpadnih voda sa linijom mulja, sakupljanja i prerade komunalnog otpada, smanjenja zagađenja vazduha, do pošumljavanja, i planovima jačanja Zelenog fonda i povlačenja sredstava banke Saveta Evrope za finansiranje glavnih aktivnosti planiranih za naredni period.\nSrbija je u rešavanju svih značajnih pitanja u zaštiti životne sredine zabeležila ozbiljan pomak, ali od ovog trenutka neće moći da se ostvari ambiciozni napredak koji je planiran ukoliko se ne povećaju kapaciteti Ministarstva i lokalnih samouprava po pitanju ljudskih resursa, kako je ocenjeno, te je obostrano konstatovano da je neophodno pod hitno ojačati administrativne kapacitete Ministarstva zaštite životne sredine.\nTrivan je istakao je da je naročiti podstrek za budući rad Ministarstva zeleni stav i zelena politika novoizabrane Evropske komisije, što će značiti da Srbija može da očekuje još efektivniju pomoć i podršku u unapređenju životne sredine.\nUputio je zahvalnost Evropskoj komisiji i ambasadori Fabriciju na podršci i pomoći na putu prema zelenoj Srbiji.\nŠef Delegacije EU, ocenjujući razgovor kao veoma konstruktivan, rekao je da je priprema za otvaranje Poglavlja 27 veoma važan deo procesa pregovora u pristupanju Srbije Evropskoj uniji.\nIzmeđu ostalog, izrazio je svoju zainteresovanost za projekte koji će biti finansirani u oblasti zaštite životne sredine, za neophodne mere koje će biti sprovedene, i interesovao se za pitanje finansiranja aktivnosti i mera u narednoj godini.\nGovoreći o problemu zagađenja vazduha, Fabrici je izrazio ohrabrenje i podsticaj Srbiji u rešavanju ovog ekološkog problema koji ne zna za granice, ukazujući da bi bilo dobro da se saznaju podaci, na osnovu tih podataka deluje, a pored kratkoročnih, preduzimaju i strukturne mere.\nPredstavio je novi program Evropske komisije tzv. Grin dil, kojim EU uspostavlja nove prioritete, u pravcu još viših standarda zaštite životne sredine i borbe protiv klimatskih promena, naglašavajući cilj Evrope da do 2050 godine postane prvi na svetu ugljenično neutralni kontinent.\nEvropska unija postavlja nove, sve veće izazove i ciljeve u zaštiti životne sredine, naglasio je Fabrici i izrazio očekivanje da će te značajne ciljeve deliti sa Srbijom kao zemljom koja se nalazi u procesu pristupanja EU.\nPrevious Kako podići svest o klimatskim promenama?\nNext Pomoć za vatrogasna društva 40 miliona dinara


Zasedao Gradski savet za zapošljavanje - Ritam Grada - vesti Kragujevac\nNaslovna Vesti Zasedao Gradski savet za zapošljavanje\nGradski savet za zapošljavanje je na današnjoj 10. redovnoj sednici razmatrao prijave po javnim pozivima za subvencije poslodavcima za zapošljavanje teže zapošljivih osobai subvencije za samozapošljavanje, kao i izveštaj o realizovanim sredstvima Lokalnog akcionog plana.\nNa osnovu sporazuma između grada Kragujevca i Nacionalne službe za zapošljavanje, za realizaciju mera subvencije poslodavcima za zapošljavanje teže zapošljivih osoba izdvojeno je 5,6 miliona dinara.\n“Planirana sredstva biće utrošena u potpunosti. Na osnovu dve odluke 24 poslodavca, angažovaće 25 teže zapošljivih osoba. Za program subvencija za samozapošljavanje i ove godine je bilo najveće interesovanje, zbog čega je obavljeno rangiranje. U skladu sa raspoloživim sredstvima u iznosu od oko 7 miliona dinara, kroz ovu meru, biće angažovano 28 osoba”, kazala je Jelena Zorić iz Nacionalne službe za zapošljavanje.\nRazmatrajući izveštaj o realizovanim sredstvima Lokalnog akcionog plana zapošljavanja, Saša Soković, načelnik Odeljenja za lokalni ekonomski razvoj i privredu, kazao je da je od planiranih 16,3 miliona iskorišćeno 15,39, što je realizacija od 95%. Sredstva su utrošena za realizaciju mera javnih radova, subvencija za zapošljavanje teže zapošljivih, subvencija za samozapošljavanje i program pripravnika sa visokim nivoom kvalifikacija.\nLokalnim akcionim planom zapošljavanja ove godine, prvi put predviđen je program pripravnika sa srednjim nivoom kvalifikacija, međutim za njega nije podnet nijedan zahtev.\nČlanovi Gradskog Saveta za zapošljavanje dogovorili su da će ubuduće više raditi na promociji ove mere, jer je, za razliku od državne, za nju predviđen veći iznos sredstava, a u okviru šest meseci angažovanja, lica imaju penziono i socijalno osiguranje.\nZa preostali iznos predviđenih a nerealizovanih sredstava u iznosu od oko 900 hiljada dinara, biće izvršena preraspodela i utrošiće se za meru samozapošljavanja.\nPrethodni članakKragujevac domaćin konferencije o hemoinformatici i bioinformatici\nSledeći članakVozio sa 2,89 promila alkohola u krvi


Lokalizovani požari na teritoriji opštine Leposavić;Predsednik Todić obišao ugrožene porodice - Zvanična prezentacija opštine Leposavić\nNaslovna / Događaji / Lokalizovani požari na teritoriji opštine Leposavić;Predsednik Todić obišao ugrožene porodice\nU toku jučerašnjeg dana na teritoriji opštine Leposavić je usled olujnog vetra došlo do izbijanja požara na 8 lokaliteta. Na pojedinim mestima olujno nevreme izazvalo je obaranje stubova za niskonaponsku električnu mrežu i tom prilikom pričinjena je znatna materijalna šteta.\nNa području Mesne zajednice Belo Brdo, u istoimenom selu, jak olujni vetar izazvao je vatrenu stihiju koja je zahvatila stambenu zgradu, usled čega su izgoreli stambeni objekti tri porodice. Jedna od porodica koja je zbog ovog tragičnog događaja ostala bez doma smeštena je u svojoj porodičnoj kući u Lešku. Za preostale dve porodice, tročlanu porodicu Vučetić i dvočlanu porodicu Ilić, odmah se pobrinula lokalna samouprava na čelu sa predsednikom Zoranom Todićem, koji je zajedno sa pripadnicima Vatrogasno-spasilačke jedinice prvi izašao na lice mesta kako bi saznao činjenice o ovom događaju i kako bi svojim sugrađanima pružio svu neophodnu pomoć u trenutku kada su pretrpeli veliki gubitak i kada im sama poseta opštinskog rukovodstva mnogo znači, jer uliva sigurnost da neće ostati bez krova nad glavom. Shodno tome, ovim porodicama opština Leposavić obezbedila je smeštaj, hranu i sve ostale potrepštine.\nNa ovaj način, predsednik Privremenog organa opštine Leposavić Zoran Todić je izlaskom na teren sa svojim saradnicima pružio podršku porodicama čiji su domovi u požaru izgoreli i naglasio da nemaju razloga za brigu, da će opština Leposavić u saradnji sa Kancelarijom za Kosovo i Metohiju i Vladom Republike Srbije učiniti sve i pružiti svu neophodnu pomoć kako bi im nadoknadili štetu, obezbedili krov nad glavom i omogućili dalji opstanak na ovim prostorima.\nU skladu sa novonastalom situacijom, preduzete su sve potrebne mere i radnje radi lokalizovanja požara, otklanjanja posledica štete, kao i pružanja pomoći ugroženom stanovništvu, tako da su na teren odmah izašli pripadnici Vatrogasno-spasilačke jedinice Leposavić, služba hitne medicinske pomoći Doma zdravlja Leposavić, kao i službenici Centra za socijalni rad.\nPravovremenim delovanjem, angažovanjem ljudstva i mehanizacije, požari na 6 lokaliteta su ugašeni i sada je situacija pod kontrolom. Privremeni organ opštine Leposavić obrazovao je Komisiju za procenu štete koja je izašla na teren sa zadatkom da utvrdi činjenično stanje i izvrši procenu pričinjene štete.\nSledeća Odeljenje za društvene delatnosti : Obaveštenje za korisnike dečijeg dodatka\nPredsednik Zoran Todić razgovarao sa građanima opštine Leposavić\nAkcija obilaska socijalno ugroženih porodica se nastavlja – Predsednik obišao selo Jošanicu\nRešen dugogodišnji problem meštana sela Berberište!\nIzložba radova Časlava Milisavljevića\nU utorak, 24. decembra sa početkom u 18 časova, u Parohijskom domu hrama Svetog Vasilija …


Uspon i pad najvećeg jezera u istoriji Zemlje – Sandžaklija\nUspon i pad najvećeg jezera u istoriji Zemlje\nDonedavno se nije mnogo znalo o najvećem jezeru u istoriji Zemlje. Površinom je bilo mnogo veće od današnjeg Sredozemnog mora i prekrivalo je oblast od današnjih Alpa, iznad Italije, do Kazahstana u centralnoj Aziji. Postojalo je, otprilike, pre 10 miliona godina i zvalo se – Paratetis.\nSudarom tektonskih ploča koji se desio pre otprilike 12 miliona godina, nisu nastale samo planine u centralnoj Evropi – stvorilo su najveće jezero koje je svet ikad video. Ova ogromna vodena površina – Paratetis – bila je dom vrsta koje nisu postojale ni na jednom drugom mestu na svetu, uključujući minijaturne kitove.\nNova studija sada identifikovala četiri kataklizmična ciklusa podstaknuta klimatskim promenama koja su dovela do toga da se jezero smanji a veliki broj vrsta koje je živeo u njemu nestane.\n“To mora da je bio postapokaliptični svet, vodena verzija pustara iz Pobesnelog Maksa”, rekao je geolog Vut Krijgsman sa Univerziteta Utreht u Holandiji.\nNajveći i najozbiljniji pad nivoa jezera dogodio se pre 7,65 i 7,9 miliona godina i poznat je kao “Velika hersonijanska suša”. U tom trenutku, nivo Paratetisa je opao za čak 250 metara, bukvalno rascepkavši jezero u mala jezera koja su u tom trenutku bila toksična za većinu vodenog sveta.\n“Cepkanje megajezera poklapa se sa promenama u klimi, snabdevanju hranom i pejzažom u Evroaziji tog vremena, iako tačni okidači i mehanizmi još nisu utvrđeni”, naveli su istraživači u svom radu.\nNastalo tektonskim pomeranjima i podizanjem centralnoevropskih planina, Paratetis je postojao nekih 5 miliona godina, pre nego što je “iscurio” u Mediteran.


Povremena obustava saobraćaja na putevima između Dervente i Banjaluke – mojKontakt portal – Radio Televizija Kontakt\nNa dionicama puteva Derventa – Srbac – Nova Topla – Gradiška, Čatrnja – Laktaši i Laktaši – Banjaluka danas će povremeno biti obustavljan saobraćaj zbog održavanja Međunarodne biciklističke trke “Beograd – Banjaluka 2020”.\nSaobraćaj će na ovim dionicama povremeno biti obustavljan od 12.00 do 15.00 časova, saopšteno je iz Auto-moto saveza Republike Srpske.\nSaobraćaj će biti obustavljan povremeno i u Banjaluci, i to od 10.00 do 18.00 časova saobraćaj će biti obustavljen u Ulica dr Mladena Stojanovića, na dijelu od Ulice Trive Amelice do Ulice Olimpijskih pobjednika, kao i u Ulici kralja Petra Prvog Karađorđevića, na dijelu od Ulice olimpijskih pobjednika do Aleje Svetog Save.\nOd 10.00 do 20.00 časova saobraćaj će biti obustavljen u Ulici kralja Petra Prvog Karađorđevića, na dijelu od Aleje Svetog Save do Bulevara cara Dušana, a od 12.00 do 18.00 časova, na dijelu od Bulevara cara Dušana do Ulice Patre, te u ulici Patre, kružna raskrsnica, ulica Teodora Kolokotronisa i ulica Tržnička.\nSaobraćaj će u Banjaluci od 15.00 do 16.30 časova biti obustavljen i u Ulici Trive Amelice, na dijelu od Ulice Krajiških brigada do Ulice dr Mladena Stojanovića.


24. Nov 2000 17:30 (GMT+01:00)\nKoga kori, koga štiti Amerika?\nVašington nepravedno izjednačava dve nejednako angažovane strane u sukobu. Albanci ne shvataju poruke koje im šalje svet\nNekoliko stotina naoružanih Šiptara, podržanih artiljerijom, izašlo je s Kosova na tetritoriju Bujanovca, Preševa i Medveđe, počevši vojne operacije koje već četiri dana liče na rat. Teroristi su zauzeli dva punkta policijske kontrole. Ubijena su tri policajca, desetak ih je ranjeno - jedan je izdahnuo posle ranjavanja.\nZbog opasnosti od napada, saobraćaj na međunarodnom putu od Niša prema Skoplju prekinut je kod Bujanovca.\nSavet bezbednosti, sazvan na inicijativu Jugoslavije, izdao je predsedničko saopštenje, nazivajući "zločinačkim napadima" - kako vojna dejstva Šiptara u tzv. zaštićenoj zoni, tako i bombaški napad na zgradu Jugoslovenskog komiteta za saradnju sa UN (u Prištini).\nKfor i Unmik pozvani su "da nastave da ulažu sve neophodne napore"da bi se sprečili novi napadi i da "obezbede sigurnost za sve stanovnike područja, uključujući pojas bezbednosne zone".\nSavet Evrope izrazio je očekivanje da će "rukovodstvo kosovskih Albanaca nedvosmisleno osuditi" napad na jugoslovensku misiju u Prištini. Generalni sekretar NATO i Savet NATO, takođe su izrazili "zabrinutost", osuđujući napade.\nAlarmirana iz Beograda, mašina svetske diplomatije je, dakle, uspešno puštena u pogon - međutim, njen sterotipni proizvod neadekvatan je, čini se, potencijalnoj opasnosti na jugu Srbije.\nŠiptarska vojna intervencija na tlu van Kosova nije ni nestašluk ni lakomisleni izlet nekog od terorističkih komandanata. Daleko od toga da su pod utiskom izrečenih prekora, pojedini listovi na albanskom jeziku prenose naprotiv upozorenje svetskoj zajednici, kao i Srbiji - da "rat još nije završen", da je "nezavisnost Kosova jedino rešenje" i, kao vrhunac - "da svaka druga opcija dovodi do gubitka strpljenja među Albancima".\nMogućno je da ovakva očekivanja, ako ne svih, onda sasvim sigurno krugova dominantnih među Albancima na Kosovu - izražavaju neshvatanje poruka koje im šalje svet. Ali, mogućno je takođe da su i poruke tzv. međunarodnog faktora o Kosovu povremeno dvosmislene ili nejasne. Sročene su bez izraza uvažavanja drastičnih političkih promena u pravcu vlasti prava i demokratije koje su se u međuvremenu dogodile (događaju se) u Jugoslaviji i u Srbiji. Čemu, inače, izraz nesvakidašnje "jednakosti" u osudi Vašingtona s "pozivanjem svih strana da prekinu sa žestokim sukobima"!\nPa, u celom malom ratu na teritoriji opština graničnih prema Kosovu ne učestvuju "sve strane" - u njemu su teško naoružani Šiptari s Kosova, naspram malobrojnih policajaca na strani zakona.\nKoga, dakle, kori, a koga štiti Amerika?


VOX KK3220S frižider sa zamrzivačem cena, cene Srbija, prodaja Beograd Novi Sad Niš\nVOX KK3220S frižider sa zamrzivačem cene\nVOX KK 3220S Energetski razred A+... specifikacija\n27.889 din - 34.490 din\n24.799 din - 28.990 din\n19.389 din - 22.490 din\nEPonuda nije internet prodavnica već Vam omogućava da brzo i lako nađete VOX KK3220S frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem KK3220S na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX KK3220S frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX KK3220S frižider sa zamrzivačem. Pre kupovine, podatke za VOX frižider sa zamrzivačem KK3220S proverite na sajtu PROIZVOĐAČA.


08.12.2015 u 08:15\nDogovorno spasavanje planete\nBrojke su brutalne i doslovno ih osećamo na sopstvenoj koži: ova godina biće najtoplija od 1880, od kada se vodi svetski registar klimatskih podataka, saopštile su Ujedinjene nacije. To znači da će 2015. nadmašiti klimatski rekord, meren brojkom prosečne temperature, koji je zabeležen – 2014. Planeta se neporecivo zagreva: svaka godina u poslednjoj deceniji bila je toplija od svake godine iz prošlog veka. A matematika o tome šta treba uraditi da bi se zaustavilo globalno pregrevanje – da prosečna temperatura do kraja ovog veka ne poraste za više od dva stepena u odnosu na prosek iz preindustrijskog doba – sve je komplikovanija. Jedan stepen porasta već je\n05.12.2015 u 14:08\nU Parizu usvojen nacrt globalnog sporazuma o klimi\nPARIZ – Učesnici Međunarodne konferencije UN o klimi koja se održava u Parizu usvojili su danas nacrt globalnog sporazuma o borbi protiv klimatskih promena i prosledili ga ministrima spoljnih poslova i zaštite prirodne sredine kako bi razradili preostale sporne tačke tog dokumenta. Predsedavajući radne grupe koja je radila na nacrtu proglasio je dokument usvojenim neposredno pred istek roka za to, danas u podne, nakon što su se pregovarači saglasili da naprave „kozmetičke promene” koje su tražile neke delegacije, prenosi AP. Nacrt sporazuma je pun zagrada i višestrukih opcija, što pokazuje da niz spornih tačaka ostaje da se razradi, a većina ih se odnosi na način definisanja obaveza zemalja u različitim fazama razvoja u borbi protiv klimatskih promena. Ministri sada imaju još\n01.12.2015 u 09:00\nSve toplije između Obame i Putina\nŠta su jedan drugom rekli Vladimir Putin i Barak Obama, koji su se juče po podne sreli na pola sata na privatnom sastanku iza zatvorenih vrata, na marginama Konferencije UN o klimatskim promenama? Kremlj je šturo saopštio da su lideri Rusije i SAD razgovarali o sirijskoj krizi, situaciji u Ukrajini i nedavnom obaranju ruskog bombardera. Obama je izrazio žaljenje zbog incidenta koji se desio kada su turske vazduhoplovne snage oborile ruski avion „su-24”, navodi Moskva. Turska je 24. novembra iznad tursko-sirijske granice oborila ruski vojni avion, navodeći da je on povredio turski vazdušni prostor, što je zvanična Moskva negirala. Lideri Rusije i SAD razgovarali su i o Ukrajini i složili se o neophodnosti potpune primene sporazuma iz Minska, ali po saopštenju iz Bele kuće ne može se\n30.11.2015 u 15:09\nNikolić i Obama se saglasili da je Srbija na dobrom putu\nPARIZ – Predsednik Srbije Tomislav Nikolić razgovarao je danas, na marginama globalnog klimatskog samita „COP21” u Parizu, sa predsednikom Sjedinjenih Američkih Država Barakom Obamom, s kojim se saglasio da je Srbija na dobrom putu. Nikolić, koji je u izjavi Tanjugu objasnio da je imao malo vremena za razgovor sa predsednikom SAD, istakao je da je američkom predsedniku poručio da je vreme da ta država pokaže jasan signal da Srbiju vidi „makar jednako onako kao što vidi Kosovo, jer je očigledno da je Kosovo na neki način favorizovano”. Predsednik Srbije je naveo da je Obami rekao i da je ubeđen da je Srbija na dobrom putu, s čim se, kako je istakao, saglasio američki predsednik. Nikolić je rekao da su SAD partner Srbije, ali da u očima građana to prijateljstvo biva ugroženo time što, kako je kazao, kada treba nešto da se sprovede protiv Srbije, ta država tu tešku ulogu preuzima na sebe da prelomi.\n29.11.2015 u 20:33\nPrivedeno 208 učesnika protesta pred konferenciju UN o klimi\nPARIZ – Francuska policija privela je danas 208 učesnika protesta u Parizu, održanog uoči konferencije UN o klimatskim promenama, nakon što su izbili sukobi demonstranata i policije, saopštili su zvaničnici. Ministar unutrašnjih poslova Francuske Bernar Kaznev je izjavio da su 174 privedene osobe zadržane u pritvoru. (Foto Beta / AP) Kaznev je istakao da nasilje demonstranata u centru Pariza, koji su zasuli policiju flašama i svećama, mora biti snažno osuđeno, prenela je agencija AFP. Demonstranti su nosili transparente sa pozivom na odbranu klime i demokratije, javio je Rojters. Šef policije Mišel Kado rekao je novinarima da je policija identifikovala oko 200 do 300 ljudi koji su ovim prekršili zabranu svih protesta, uvedenu s proglašenjem vanrednog stanja zbog\n06.09.2015 u 22:00\nObama: planeti preti katastrofa\nTemperatura na Aljasci se u poslednjih 60 godina povećala za 1,7 stepeni i glečer na tamošnjoj najvišoj severnoameričkoj planini počeo je da se topi. Vlada SAD upravo je odatle upozorila da je poslednji čas da se nešto preduzme. Ono što se zaista preduzima u najhladnijoj američkoj državi u direktnoj je suprotnosti sa pomenutim apelom – niču nove bušotine iz kojih neće poteći obnovljivi izvori...\n04.09.2015 u 22:00\nZagrevanje klime biće veće od dva stepena\nOstvarivanjem do sada objavljenih ciljeva za smanjenje ispuštanja gasova sa efektom staklene bašte u atmosferu, na svetskom nivou bi došlo do zagrevanja klime veće od dva stepena, što Ujedinjene nacije smatraju održivom granicom, ukazano je u studiji objavljenoj u Bonu. Svet se i dalje kreće ka porastu temperature od 2,9 do 3,1 stepena do 2100. godine, navedeno je u studiji organizacije za praćenje klime...\nPolitički faktor klimatskih promena\n27.07.2015 u 08:15\nPromenljivost je suština klime\nNajnovija vest da nam za deceniju i po stiže „mini ledeno doba” ućutalo je zagovornike planetarnog zagrevanja Zemlje. Zbog promena u ciklusima Sunčevih aktivnosti, našu planetu bi 2030. godine moglo da zadesi „mini ledeno doba”, tvrde naučnici u studiji koju je objavilo britansko Kraljevsko astronomsko društvo. Njihovi eksperti veruju da će u narednim godinama nastupiti period smanjenog zračenja...\nBez polovine roda kukuruza do kraja veka\nZa vrhovnog komandanta najmoćnije vojske sveta, Baraka Obamu, oni koji negiraju da je klimatske promene izazvao čovek, kako je pre dva meseca izjavio pred mornaričkim kadetima, ugrožavaju nacionalnu bezbednost. Nakon takvih reči u mnogim zemljama bi počela hapšenja izdajnika. Ako se nekome čini da je Obama ipak preterao i da nema potrebe čak ni za ekološkom „mobilizacijom”, trebalo bi da baci...\nSila prirode ili zaverenička vrućina\nPoricateljima teorije evolucije velika kost u grlu su – kosti dinosaurusa. Fosili gigantskih reptila, zveri koje ljudsko oko nikada nije videlo dok su bile žive, obaraju njihovo verovanje da Zemlja nije imala gospodara pre nego što je, kako poučava Sveto pismo, Bog na nju postavio čoveka. Ali, oni kojima je Biblija vrhovni naučni autoritet smislili su kako da Boga „spasu” intervencijom Satane. Kako...


Britanija nakon 4 godine bilježi pad potrošnje\n13.06.2017. / 8:30\nLONDON, Potrošnja stanovništva u Velikoj Brtianiji pala je u maju za 0,8 odsto, prvi put od septembra 2013. godine, prema podacima kompanija IHS Markit i Viza (Visa).\nS druge strane, računovodstvena firma BDO je u odvojenom saopštenju objavila da je indeks poslovne aktivnosti u Ujedinjenom Kraljevstvu oslabio pošto sektor usluga, koji ima najveći udio u ekonomiji zemlje, stagnira, prenosi agencija “Blumberg”.\nNajnoviji pokazatelji ističu u prvi plan ekonomske izazove sa kojima se suočava premijerka Tereza Mej, koja je tokom ovog vikenda promjenila neke od ministara u vladi nakon što je na vanrednim izborima njena konzervativna partija izgubila parlamentarnu većinu.\nIshod glasanja na izborima, koji je prisilio Mejovu na pravljenje koalicije kako bi zadržala vlast, predstavlja dodatnu neizvjesnost, baš u vrijeme kada vlada treba da otpočne pregovore o izlasku iz Evropske unije, komentariše “Blumberg”.\n“Sektor usluga definitivno usporava, a mnogi za to optužuju ishitrene izbore”, kaže Piter Hemington, partner u kompaniji BDO, dodajući da, međutim, korjeni ovog silaznog trenda sežu mnogo dublje.\n“Iznenadujuće je to što su kompanije u Ujedinjenom Kraljevstvu i dalje optimistične u pogledu budućnosti, ali trenutni oporavak ne izgleda kao nešto vjerovatno”, smatra on.\nIzvještaj Vize, zajedno sa podacima Konfederacije britanske industrije, pokazao je pad tražnje u maloprodaji prošlog mjeseca nakon uskršnjeg skoka u aprilu.\nInflacija je u posljednjih godinu dana ubrzala kao rezultat povećanja cijena energije i slabljenja funte od referenduma o Bregzitu.\nEkonomisti predviđaju da će britanska inflacija do kraja godine iznositi oko 3,0 odsto, navodi “Blumberg”. Tanjug\nTagovi: brexitevropska unijapotrošnja stanovništvaTereza Mejvelika britanija


Skandalozan govor Izetbegovića na Igmanu: Ratno rukovodstvo Srpske i Srbije uporedio sa Hitlerovim režimom – mojKontakt portal – Radio Televizija Kontakt\nBošnjački član Predsjedništva BiH i lider SDA Bakir Izetbegović opasno je zaoštrio svoju retoriku prema srpskom narodu. Skandalozan govor na Igmanu u kome je ratno rukovodstvo Srpske i Srbije uporedio sa Hitlerovim nacističkim režimom, osudili su srpski političari.\nPoručili su mu da od direktnog potomka autora “Islamske deklaracije” Alije Izetbegovića nisu očekivali ništa bolje. Pozvali su ga da nastavi tako, jer svojim šovinističkim izjavama najvrednije radi na otcjepljenju Republike Srpske od BiH.\nNakon nekažnjenog „zveckanja” oružjem za ..ne daj Bože… i prijetnji ratom Hrvatima, zbog ideje o trećem entitetu, ali i konstantnog omalovažavanja Republike Srpske nazivajući je Er-es, Bakir Izetbegović je otišao korak dalje u raspirivanju mržnje prema srpskom narodu, uporedivši rukovodstvo Srpske i Srbije iz ’90-tih sa nacističkom Njemačkom.\n“Pitanje je koji je od dva fašizma gori. Onaj Hitlerov iz prve polovine 20, vijeka ili onaj Miloševićev i Karadžićev s kraja 20. vijeka”, izjavi je Izetbegović.\nBezobrazno i bizarno je da oni koji osnovnim školama u Goraždu i Sarajevu daju nazive po oficirima Handžar divizije i ustaškim slugama, porede Srbe sa nacistima. Zbog upornog nastojanja da srpski narod karakteriše kao genocidan, Srbi se sve više udaljavaju od BiH.\n“Mi jesmo svjedoci da Izetbegovićeva politika prema srpskom narodu nije dobronamjerna. Mislim da je svima jasno da se srpski narod kroz vijekove borio za slobodu i da je posljednji Odrambeno-otadžbinski rat upravo pokazo da smo se na organizovan način oduprli i odbranili od elemenata Islamske deklaracije Alije Izetbegovića po kojoj bi samo muslimani bili dominatni”, rekao je Staša Košarac, šef Kluba poslanika SNSD-a u Predstavničkom domu PS BiH.\nKostadin Vasić, potpredsjednik SDS-a, kaže da je u BiH sve moguće, pa čak i to da potomci ustaša i nacista, kako kaže, optužuju one koji su najviše stradali od nacizma, da su sljedbenici te ideologije.\nPonesen nacionalnim strastima, Izetbegović junior se na Igmanu pozivao na hiljadugodišnju istoriju Bosne, zaboravljajući da kaže da je Bosna iz tog perioda bila srpska država. Burno je reagovao na izjavu Milorada Dodika o traženju istih prava za Srpsku ako tzv. Kosovo dobije stolicu u Ujedinjenim nacijama i ponovio da će jačanje namjenske industrije biti nastavljeno.\n“Bakir Izetbegović i njegova priča je propala priča, On je odlazeći političar. Iz obavještajnih izvora imam informacije da Bakir već posprema svoje istanbulsko sjedište za porodicu da bi zbrisao odavde. Eto koliko on voli ovo sve”, rekao je predsjednik Dodik.\nOno što je Izetbegović izgovorio na Igmanu u intervju je rekao i sarajevski profesor Senadin Lavić koji je takođe uporedio Srbe sa Hitlerovim nacistima. Lavić danas reaguje i tvrdi da smo zlonamjerno i neprofesionalno komentarisali njegove stavove. Navodi da ne mrzi Srbe, ali ne odustaje od teze o zlodjelu velikosrpskog projekta kojim se negira Bosna.\n“Vaše podmetanje da ja mrzim srpski narod nije tačno. Srpski narod, to posebno naglašavm, zarobljen je u žvelikosrbijanskuž ideologiju, u strašno necivilizacijsko zarobljeništvo. Tom narodu se natura antibosanstvo. Na taj način se bosanski Srbi raskorjenjuju i prisiljavaju na zaborav vlastitog bosanstva”, rekao je Lavić.\nSenadin Lavić nijednom riječju nije demantovao da je u intervju rekao da je Srpska djelo genocida, a da su za vaspitanje djece u genocidnom duhu zaslužni Njegošev „Gorski vijenac” i Veselinovićev „Hajduk Stanko” i da je, kako je naveo, velikosrbijanski projekat bolestan koliko i Hitlerov nacizam.


Radnici kompanije “Leoni” ubeđeni da su im povređena prava - Glas Zaječara\nHome Društvo Radnici kompanije “Leoni” ubeđeni da su im povređena prava\nZavršetak fabrike "Leoni" u Nišu /Foto: Fonet,Marko Mišić\nZaposleni smatraju da su njihova prava povređena jer se od njih traži da potpišu saglasnost kojom se poslodavcu daje mogućnost da ih premesti na drugo mesto rada koje je udaljeno više od 50 kilometra od mesta u kome sada rade ili da ih uputi na rad kod drugog poslodavca duže od godinu dana.- prenosti „Istinomer“.\nPovredom prava radnici smatraju i to što je u saglasnosti navedeno da poslodavac može novčano potraživanje naplatiti “obustavljanjem od zarade, u visini koja prelazi iznos dve trećine zarade”.\nIako se zaposleni žale na povredu prava, u kompaniji “Leoni” su agenciji “Beta” kazali da su odredbe iz dokumenta “Izjava o saglasnosti” uključene u standardni ugovor o radu te kompanije od osnivanja 2009. godine i da su u potpunosti u skladu sa odredbama Zakona o radu.\nU “Leoniju” su takođe istakli da se Izjave o saglasnosti primenjuju na sve zaposlene, bez obzira na poziciju – hijerarhiju (od radnika na proizvodnoj liniji do menadžmenta kompanije), državljanstvo (uključujući i strance) ili mesto rada (važeće su u svim proizvodnim jedinicama, Prokuplju, Malošištu, Nišu i od skoro u Kraljevu).\n“Početkom ove godine, odlučili smo da ove odredbe izdvojimo iz našeg Ugovora o radu i da ih stavimo u poseban dodatak – Izjavu o saglasnosti kako bismo svakom zaposlenom ponudili mogućnost da potvrdi svoju raspoloživost da radi prekovremeno, noću i slično i tako ostvari mogućnost da bude dodatno plaćen”, navedeno je u pisanom odgovoru kompanije “Leoni” agenciji “Beta”.\nU “Leoniju” su takođe naglasili da potpisivanje Izjave o saglasnosti nije obavezujuće i da svaki zaposleni ima slobodu da odluči da li će da je potpiše ili ne.\n“I nakon potpisivanja, zaposleni može uvek povući Izjavu iz ličnih razloga. Davanjem saglasnosti, prekovremeni i noćni rad i dalje ostaje u okviru zakonskih maksimuma”, kazali su u “Leoniju”.\nSvi zaposleni, dodali su u “Leoniju”, koji su do sada potpisali Izjavu o saglasnosti bili su u potpunosti obavešteni o detaljima ovog dodatnog dokumenta, kao i o mogućnosti njegovog opoziva zbog ličnih ili porodičnih razloga, bez ikakvih pravnih posledica.\nInače, nemačka kompanija “Leoni” proizvodi kablove za automobile, a u tri pogona u Srbiji, u Prokuplju, Malošištu i Doljevcu, upošljava oko 6.000 radnika.\nPrethodni tekstBez odgovora: Policija ćuti od 14. januara!\nNaredni tekstZbog nezgode izmenjen red vožnje na relaciji Zaječar – Niš


Paketićima kroz Srbiju za lepše praznike - Dunav Osiguranje\nBy Duško Ćurić\t23.12.2020 DRUŠTVENA ODGOVORNOST, Prijatelj od detinjstva, Vesti\n„Dunav osiguranje“, prijatelj od detinjstva\nNovogodišnji praznici oduvek su bili vreme darivanja, pažnje i bliskosti. Kompanija „Dunav osiguranje“ odlučila je da i u ovim vanrednim pandemijskim uslovima novogodišnjim paketićima obraduje najmlađe širom Srbije. Kao i prethodnih godina, spremno je pregršt poklona za mališane iz brojnih osnovnih škola, ustanova za nezbrinutu decu, udruženja i centara za socijalno staranje, specijalizovanih bolnica za dečije bolesti i prihvatilišta, u želji da ulepšamo praznične dane i pružimo veru u lepše sutra.\nKako je istakao Bojan Raičević, član Izvršnog odbora „Dunav osiguranja“,više od 5.000 „dunavskih“ paketića punih slatkiša, igračaka i lepih želja krenuće na put kako bi do novogodišnje noći stigli u oko 110 škola, udruženja i institucija za decu širom Srbije. Podršku u misiji da stignemo do svakog mesta u zemlji i posetimo sve ustanove za decu koju želimo da obradujemo pružiće široka prodajna mreža Kompanije „Dunav osiguranje“, koja broji 29 glavnih filijala osiguranja i preko 600 prodajnih mesta i ekspozitura. Ovom humanom akcijom nastavljamo misiju korporativne i društvene odgovornosti započetu 2019. godine pod sloganom „Prijatelj od detinjstva“, sa idejom da negujemo prijateljstvo i druženje s najmlađim članovima zajednice.\nKroz razvijenu mrežu projekata i akcija društvene odgovornosti, Kompanija „Dunav osiguranje“, kao lider u svojoj delatnosti, nastavlja da pruža podršku dugogodišnjim osiguranicima, ali i učvršćuje prijateljstva i saradnju s društvenom zajednicom. Kao što je Bojan Raičević podsetio, tokom ove izazovne i nepredvidive godine, Kompanija je izdvojila oko 120 miliona dinara za humanitarnu pomoć dečijim, medicinskim i socijalnim institucijama, amaterskim sportskim udruženjima i projektima, te svima ostalima koji brinu za decu i njihovu dobrobit.\nŽelja koju delimo jeste da mladi ljudi od malih nogu znaju da u nama imaju iskrenog prijatelja i podršku za svoje talente i snove, istakao je Raičević. Cilj kojem težimo je veliki, ali dostižan: kao pravi lider na tržištu želimo da naše akcije i projekti namenjeni deci budu inspiracija i drugim privrednim organizacijama i pokretač pozitivnih promena u društvu.\nZbog svega što je ova godina donela, radost dečijeg osmeha najveća je nagrada koju možemo da poželimo. Vođeni time da nema ničega što se može meriti s radošću mališana, u „Dunav osiguranju“ delimo uverenje da osmeh nema cenu. Od istinske dečije sreće nema boljeg podsticaja i podrške za još uspešniji rad i bolje rezultate, a sa takvim željama praznično raspoloženje donosi radost gde je najpotrebnija.\nPoziv za Vanrednu sednicu skupštine Kompanije 15.11.2021. 21.10.2021\nSaveti za vozače u slučaju saobraćajne nezgode 18.10.2021\nTehnički pregledi – prva stanica bezbedne vožnje 15.10.2021\nKoji su sve koraci do dobijanja stambenog kredita? 12.10.2021\nBudi hrabra – Imaš prijatelja 04.10.2021\nNema sigurnog poslovanja gazdinstva bez osiguranja 01.10.2021\n„Dunav osiguranje“ – u društvu najboljih i ove godine 29.09.2021\nPet razloga zašto je dobro imati psa za kućnog ljubimca 24.09.2021\nVreme je za sigurnu poljoprivredu 24.09.2021\nBudi hrabra – Imaš prijatelja\nNema sigurnog poslovanja gazdinstva bez osiguranja


Supermodel Kejt Mos pokrenula je ovog meseca svoju modnu agenciju, nakon skoro 30 godina provedenih u modnom biznisu, potvrdila je to u jednom od retkih intervjua za jedan modni magazin.\nMos je ranije ove godine napustila modnu agenciju Storm, koja je otkrila kada je imala 14 godina.\n„Ne želim lepe ljude u agenciji, želim da stvaram zvezde. Želim da se fokusiram na karijere ljudi a ne na rad agencije“, izjavila je Mos.\nOsnivanje modne agencije se poklapa sa početkom Fashion Weeka u Londonu. Osim toga, ona je napravila novi Instagram profil koji trenutno ima manje od 700 pratilaca.\nKejt ima jednu od najdužih i najuspešnijih karijera modela u ovom poslu. Prvi put je primećena 1988. godine kada je imala 14 i pojavila se na naslovnici časopisa Vogue više puta nego bilo koji drugi model, prenose mediji.


Madona sa 19 godina mlađim dečkom\nNJUJORK- Madona je opet u ljubavi. Ovog puta reč je o 33-godišnjem koreografu Brahimu Račiki, koji je radio s njom na poslednjoj turneji. Informacija je preplavila strane medije pošto je viđena u jednom njujorškom klubu kako se drži za ruke i ljubi sa zgodnim Kompletan tekst\nBrajanu Meju priznanje za zaštitu životinja\nLONDON- Gitarista grupe "Kvin" (LJueen) Brajan Mej (Brian May) dobiće priznanje za dugogodišnje angažovanje u zaštiti životinja, objavio je Bi-Bi-Si njuz (BBC Nenjs). Meju će priznanje Međunarodnog\nMarke sa likom Odri Hepbern za 430.000 evra\nBERLIN- Komplet poštanskih maraka sa likom američke glumice Odri Hepbern (Audrey Hepburn) prodat je za 430.000 evra na aukciji u Berlinu, javile su svetske agencije. Reč je o raritetu budući da su\nMejson okuplja Pink Flojd\nMANČESTER- Bubnjar "Pink Flojda" (Floyd) Nik Mejson (Nick Mason) izjavio je da bi voleo da ta engleska rok grupa ponovo nastupa zajedno na nekoliko humanitarnih koncerata. Mejson je rekao da veruje da njegove kolege iz benda, Rodžer Voters\nDženifer Garner: Priča "Alijasa" je u celini ispričana\nLOS ANĐELES- Zvezde TV serije "Alias" Dženifer Garner (Jennifer) i Viktor Garber (Victor) izjavili su da neće biti filmske verzije popularnog programa, preneo je sajt didžital spaj (digital spy) koji prati šou dalje


Izvršni direktor kompanije Tesla Ilon Mask primećen je za za volanom svog novog "čeda", neobičnog pikapa Tesla Cybertruck , koga je proteklog vikenda vozio po obodu Los Anđelesa. Sve do tada, znalo se za samo jedan primerak ovog neobičnog kamioneta, prototip koji je nedavno ...\nKao razlog promene prioriteta navodi se povećano interesovanje kupaca za Cybertruck sa dva i tri motora. Kada je otvorena knjigu narudžbina za Cybertruck , kompanija Tesla je navela da će najpre početi proizvodnja bazičnog modela sa jednim elektromotorom i zadnjim pogonom, dok ...\nPC press - 09.12.2019\nIzgleda da je i sam svom voznom parku priključio i novi , te ga već testirao na ulicama Los Anđelesa . Do pre nekoliko dana ljubitelji Tesla proizvoda mogli su da svedoče samo jednom pojavljivanju Cybertruck prototipa, da bi se tokom poslednjih nekoliko dana pojavio i na ulicama ...\nKao razlog promene prioriteta navodi se povećano interesovanje kupaca za "Cybertruck" sa dva i tri motora. Kada je otvorena knjigu narudžbina za "Cybertruck", kompanija Tesla je navela da će najpre početi proizvodnja bazičnog modela sa jednim elektromotorom i zadnjim pogonom, ...


flydubai uvodi svakodnevne letove do Dubaija - Aviatica\nflydubai uvodi svakodnevne letove do Dubaija\nRanije nego što je planirano, već od 17. februara, flydubai počinje sa svakodnevnim letovima između Beograda i Dubaija.\nDatum / Date: 22.01.2021.\nKada je krajem decembra aviokompanija flydubai (FZ) povećala broj letova na liniji Beograd – Dubai na pet nedeljno, najavljeno je da će od letnjeg reda letenja letovi postati svakodnevni.\nTo će se, međutim, desiti znatno ranije, već od sredine februara, a razlog je sve veća tražnja kažu u ovoj kompaniji.\nVeć od 17. februara dodat je novi let – sredom, a od 22. februara i nedeljom. Tako će od već u drugoj polovini februara putnici moći da stignu do Dubaija svakog dana.\nOsim Dubaija, koji je postao veoma tražena destinacija koja se može posetiti uz negativan PCR test ne stariji od 96 sati od trenutka ukrcavanja na let u Beogradu, veoma tražene su i konekcije preko Dubaija do Maldiva i Zanzibara.\nZanzibar posebno beleži značajan porast broja srpskih putnika. U flydubaiju očekuju da će tražnja za njihovim letovima dodatno porasti kada se 28. marta ponovo uspostavi redovna linija od Dubaija do Kolomba (Sri Lanka) koji je oduvek bio veoma popularna destinacija za putnike iz Srbije.\nLetovi aviokompanije flydubai iz Beograda se organizuju u tesnoj saradnji sa partnerskom aviokompanijom Emirates, tako da putnici iz našeg glavnog grada imaju pristup mreži destinacija Emirates-a sa presedanjem u Dubaiju.\nPovratak MAX-a u saobraćaj\nflydubai još uvek nije počeo da koristi avione Boeing 737MAX jer se čeka odobrenje emiratskih vazduhoplovnih vlasti. Očekuje se da će u narednim mesecima, a najkasnije do početka letnjeg reda letenja dozvola biti izdata i da će se MAX postepeno vraćati u saobraćaj.\nPovratak na liniju za Dohu\nOd 26. januara, flydubai se prvi put posle 2017. vraća na jednu od najprometnijih ruta između Dubaija (DXB) i Dohe (DOH). Za početak će biti dva leta dnevno, a koliko je ova linija važna za emiratsku kompaniju potvrđuje i njena oznaka FZ 001. Letovi su bili obustavljeni zbog blokade Katara od strane Saudijske Arabije, UAE, Bahreina, Jordana i Egipta.


Kod ginekologa bar jednom godišnje! - Portal Moj pedijatar\nUoči tradicionalno ustanovljene Evropske nedelje prevencije raka grlića materice, o ovom izuzetno važnom aspektu u životu svake žene, za “Život plus”, govori specijalista ginekologije i akušerstva prof. dr Ana Mitrović Jovanović iz GAK “Narodni front”.\nRaspoloživi podaci pokazuju da do punoletstva čak 40 odsto žena dođe u kontakt sa virusima iz pomenute grupe, a do pedesete godine više od 80 odsto postaje inficirano nekim od HPV virusa. Čak i posle pedesete virus “zaradi” oko osam odsto žena. Sveukupne procene su prilično deprimirajuće, jer pokazuju da će do pedesete godine 75 odsto pripadnica nežnijeg pola biti inficirano sa jednim ili više genotipova HPV virusa! Na sreću, ne nose svi pogubne posledice jer se spontano eliminišu u 94 odsto slučajeva.\n– Međutim, ukoliko žena između dva pregleda primeti da ima krvarenja posle seksualnih odnosa, bolove i iscedak sa neprijatnim mirisom, obavezno treba da se javi ginekologu. Bolovi u maloj karlici, učestalo mokrenje, opstipacija, takođe treba da budu razlog odlaska ginekologu. Ovaj pregled je važan da bi se utvrdilo da li su promene u vezi sa grlićem materice ili je razlog tome neka infekcija, polipi, hormonski disbalans – objašnjava dr Mitrović Jovanović.


Predavanja koja sam držala: Projekat "Upoznajte preduzetnike" u In Centru! - Dnevnik jedne poslovne žene\nSeptember 16, 2015 by Nađa Jokanović\nU skladu sa potrebama savremenog društva, In Centar predstavlja jedinstvenu i inovativnu platformu koja počiva na zajednici preduzetnika, frilensera, kompanija, organizacija i kreativnih osoba različitih iskustava. Tako će u sredu, 30. septembra, s početkom u 18 sati, a u okviru projekta “Upoznajte preduzetnike”, svoje predavanje održati Nađa Jokanović, jedna od osnivača Wannabe Magazina, najpopularnijeg modnog i lifestyle magazina na prostoru zapadnog Balkana.\nKao diplomirani biohemičar, Nađa Jokanović je, zajedno sa svojom prijateljicom Ninom Milović, pokrenula čitav niz projekata, među kojima se, pored Wannabe Magazina, izdvajaju još i Wannabe Stars, Wannabe Bride, ali i prvi srpski lifestyle magazin namenjen muškoj populaciji – Wannabe Man, dok je, pored toga, nakon završetka MBA programa sa kolegama iz regiona, u Sloveniji osnovala firmu “MBA holding d.o.o.” koja se bavila organizacijom evenata i okupljanjem MBA alumnija i biznis profesionalaca iz regiona.\nDanas je, kao jedna od najuspešnijih preduzetnica sa ovim prostorima, Nađa nominovana za nagradu “Cvet uspeha” Udruženja poslovnih žena Srbije, kao i za nagradu “Najuticajnija žena u Srbiji”, koju dodeljuje Central European Startup Awards.\nTags: InCentar, konferencije, Nadja Jokanovic, Nađa Jokanović, predavanja, preduzetništvo


Upadni u poslednji kadar: Najkraći dan od 19. do 21. decembra - Kulturni kišobran\nOvaj festival svojim raznovrsnim programima donosi rekapitulaciju najznačajnijih događaja u svetu kratkog filma tokom prethodne godine, te predstavlja izvrsnu poslednju priliku u godini da publika pogleda najsmelija kratkometražna ostvarenja mladih filmskih autora širom Srbije i cele Evrope.\nU Jugoslovenskoj kinoteci će 19. i 20. decembra sa početkom od 18 časova biti prikazano ukupno 16 kratkih ostvarenja Evropske filmske akademije.\nMeđu njima se nalazi i dobitnik ovogodišnje Evropske filmske nagrade za najbolji kratkometražni film “My uncle Tudor” filmske scenaristkinje i rediteljke Olge Lucovnicove, koja trenutno gradi svoju karijeru u Belgiji. Pored ovog ostvarenja, po rečima ovogodišnjeg umetničkog tima festivala – Nađe Petrović i Nikole Stojanovića, čitava EFA selekcija sačinjena je od filmova koji su inovativni i po svojoj formi i sadržaju. Ovi mladi filmski autori, koji iza sebe već sada imaju impozantne uspehe, kao i veliki broj nagrada sa filmskih festivala širom sveta, birali su selekciju imajući u vidu da svaki od filmova nosi sa sobom nešto autentično, te širi gledaocu spektar mogućnosti u filmskom izražavanju.\nRepertoar Festivala čini i 16 studentskih i 11 amaterskih filmova, koji će tradicionalno biti prikazani 21. decembra u Dvorani kulturnog centra Beograda, sa početkom od 15 časova.\nOd rekordnog broja prijavljenih ostvarenja selektorski tim odabrao je filmove studenata i filmskih entuzijasta iz sedam zemalja regiona: Srbije, Hrvatske, Crne Gore, Mađarske, Rumunije, Bosne i Hercegovine i Grčke. U fokusu ovih selekcija nalaze se filmovi svežih i hrabih mladih glasova iz regiona, koji na inovativan način, poigravajući se sa filmskim jezikom, tumače svet oko sebe i suočavaju se sa nesvakidašnjim i gorućim društvenim temama. Nakon projekcije filmova u Dvorana kulturnog centra biće održana i svečana ceremonija dodele nagrada najboljim filmovima u ove dve takmičarske kategorije.\nFoto: Promo / Kora pomorandže\nBeograd, Festival, Filmovi, najkraći dan, upadni u poslednji kadar


U FBiH produžen moratorijum na kredite građanima i firmama\n24.08.2020. / 14:27\nSARAJEVO – Upravni odbor Agencije za bankarstvo Federacije BiH danas je odlučio da produži moratorije na kredite građanima i privrednim subjektima u FBiH za narednih šest mjeseci, saznaju “Nezavisne”.\nUpravni odbor Agencije za bankarstvo Federacije BiH donio je Odluku o privremenim mjerama koje banka primjenjuje za oporavak od negativnih ekonomskih posljedica uzrokovanih virusnim oboljenjem COVID-19 i Odluku o privremenim mjerama koje lizing društva i mikrokreditne organizacije primjenjuju za oporavak od negativnih ekonomskih posljedica uzrokovanih virusnim oboljenjem COVID-19.\nOve odluke, između ostalog, predviđaju i mogućnost produženja moratorija na otplatu kredita za još šest mjeseci.\nZa privrednike koje su posebno pogođeni epidemijom virusa korona omogućen je grejs period od godinu dana, potvrdio je “Nezavisnim” direktor Agencije za bankarstvo Federacije BiH Jasmin Mahmuzić.\nTagovi: agencija za bankarstvo fbihkreditimoratorijum


RTCG - Radio Televizija Crne Gore - Nacionalni javni servis :: Društvo :: Saradnja sa Kinezima i u obrazovanju\nUCG 11. 09. 2018. 14:59 >> 14:40 0\nSaradnja sa Kinezima i u obrazovanju\nSve je veća potreba za saradnjom Univerziteta Crne Gore sa drugim visokoobrazovnim institucijama u Kini, s obzirom na pojačanu saradnju dvije države u ekonomiji, industriji, kulturi i turizmu, ocijenjeno je na sastanku rektora UCG Danila Nikolića i novoimenovanog amabasadora Li Jina.\nNikolić je naveo da je evidentna potreba za definisanjem prioritenih oblasti u nauci i istraživanju, kao i za realizacijom konkretnih zajedničkih projekata.\nOn je ukazao na tradicionalno dobru saradnju Univerziteta sa kineskom ambasadom u realizaciji aktivnosti i pomoći u radu Instituta Konfučije na UCG.\n"Sve je veća potreba za učenjem kineskog jezika i razmatramo mogućnost njegovog uvođenja kao izbornog predmeta na Filološkom fakultetu" kazao je Nikolić.\nU proteklom periodu akademsko osoblje i studenti Univerziteta imali su više prilika da posjete partnersku instituciju Čangša Univerzitet nauke i tehnologije.\nKako se navodi u saopštenju Univerziteta, dalja razmjena studenata magistarskih i doktorskih studija, sticanje iskustva u kineskim naučnim institucijama i laboratorijama dala bi rezulate na polju zajedničkih naučnih istraživanja.\n"Pravo je vrijeme da se konkretizuju različiti oblici saradnje", zaključio je Nikolić.\nOn je dodao da odlična prilika za to može biti, u okviru Pojas i put inicijative, i predstojeća međunarodna konferencija "Trendovi u razvoju turizma i hotelijerstva", koju 11. oktobra organizuju Fakultet za turizam i hotelijerstvo i Pomorski fakultet.\nAmbasador Jin je zahvalio menadžmentu Univerziteta na podršci u saradnji sa kineskim partnerima i rekao da je zadovoljan postignutim rezultatima rada Instituta Konfučije.\nOn je naveo da su njegovi prioriteti u ovom mandatu upravo u saglasnosti sa predlozima Nikolića i da će obezbijediti svu potrebnu podršku daljim aktivnostima.\nJin je dodao da će mehanizam 16+1 Pojas i Put omogućiti okvire za još bolju saradnju u oblasti visokog obrazovanja.


Kreće projekat “Crna Gora radi”, za preporod državnih preduzeća – Bankar.me\nAugust 4, 2021 BIZNIS, CRNA GORA, SVE VIJESTI Leave a comment\nProjekat „Montenegro Works“ (MW) potreban je Crnoj Gori da bi se uspostavio efikasan mehanizam finansijskog nadzora nad preduzećima u većinskom vlasništvu države i da bi se zaštitio crnogorski budžet od negativnih slučajeva iz prošlosti, kada su izgubljeni značajni prihodi zbog lošeg upravljanja pojedinim državnim firmama, saopšteno je iz Ministarstva finansija i socijalnog staranja (MFSS).\nVlada Crne Gore je usvojila odluku o osnivanju društva sa ograničenom odgovornošču (DOO) „Montenegro Works“, koje će se baviti praćenjem i analizom finansijskog stanja u privrednim društvima u većinskom vlasništvu države i stručnom podrškom u sprovođenju reformi radi efikasnijeg upravljanja.\n“Novo preduzeće će pružati i strateške smjernice Vladi za utvrđivanje jasne politike upravljanja kompanijama u većinskom vlasništvu države, u čemu se ogleda javni interes za predloženi koncept i osnivanje društva, što je iniciralo Ministarstvo finansija i socijalnog staranja (MFSS). Pravni osnov za donošenje odluke Vlade je u Zakonu o privrednim društvima, a to je bila i preporuka u razgovorima sa predstavnicima Evropske komisije, MMF-a i drugih međunarodnih partnera”, navodi se u saopštenju.\nIz MFSS naglašavaju, da neefikasno i/ili loše upravljanje privrednim društvima u većinskom državnom vlasništvu nameću značajne ekonomske, socijalne i fiskalne troškove za državu.\n“Samo neki od primjera prethodnom periodu su troškovi države nastali usljed: aktiviranih garancija za kredite poput onih Crnogorske plovidbe AD Kotor i Barske plovidbe AD Bar, opredijeljenog/dodijeljenog značajnog iznosa iz budžeta pojedinim preduzećima u suprotnosti sa odredbama zakona kojim se uređuje oblast državne pomoći (Montenegro Airlines AD Podgorica), kao i pozajmica iz budžeta. Uz to, značajni izgubljeni prihodi države uslovljeni su lošim upravljanjem i poslovanjem pojedinih društava u većinskom državnom vlasništvu”, poručuje se u saopštenju.\nPrema njihovim riječima, finansijskim nadzorom i podrškom u sprovođenju reformi u cilju efikasnijeg upravljanja privrednim društvima u većinskom vlasništvu države obezbijediće se profitabilnije poslovanje tih preduzeća i efikasnija upotreba javnih resursa, kao i stručna podrška i pomoć menadžmentima većinski državnih kompanija.\n“To će povećati prihode budžeta Crne Gore kroz očekivano veće prihode od dividendi, ali i indirektno kroz povećanje drugih prihoda budžeta (PDV, porez na dohodak, porez na dobit, doprinosi) usljed boljeg poslovanja. Sa druge strane, značajno će biti ublaženi rizici od novih obaveza nastalih lošim upravljanjem i poslovanjem ovih kompanija”, ističe se u saopštenju.\nMinistar finansija i socijalnog staranja Milojko Spajić smatra da Crna Gora grabi brzim korakom u reformama, za koje kaže, “da će povećati bruto – domaći proizvod (BDP) i standard stanovništva, kroz povećanu transparentnost koja dolazi kroz jak finansijski nadzor”.\n“Državna preduzeća zapošljavaju ogroman broj ljudi i ne možemo da dozvolimo da te kompanije neefikasnim upravljanjem propadaju i da su na grbači poreskih obveznika, kao u prošlosti, ili da se zbog neadekvatnog i neodrživog poslovanja gube radna mjesta. Istovremeno, osnivanjem MW odgovaramo na apele menadžera državnih preduzeća, koji su obasipali MFSS i resorna ministarstva, tražeći finansijske analize i finansijsku stručnu pomoć. Ovo je prvi korak u realizaciji vizije domaćinskog upravljanja državnim dijelom privrede i svaki naredni korak će objediniti napore svih društvenih aktera u istom pravcu da zaživi projekat “Crna Gora radi” i to za preporod državnih preduzeća”, poruka je Spajića.\nPoručuju da sve navedeno jasno ukazuje na neophodnost za osnivanje preduzeća za finansijski nadzor i podršku reformama, te da se potreba najbolje može vidjeti i kroz četiri kategorije.\n“1. Udio javnih preduzeća u ukupnoj privredi je značajan, a naročito u sektorima koji su u Crnoj Gori prepoznati kao prioritetni na reformskoj agendi (energetika, saobraćaj, itd); 2. Neefikasno i/ili loše upravljanje privrednim društvima u većinskom vlasništvu države nameću značajne ekonomske i fiskalne troškove za državu, gdje spadaju i njihove pozajmice kada ih otplaćuju poreski obveznici; 3. Javna preduzeća koja generišu gubitke predstavljaju teret budžetu u vidu aktiviranih državnih garancija, subvencija, zajmova ili ulaganja; 4. Sprečavanje korišćenja privrednih društava u većinskom vlasništvu države kao mehanizma za zaobilaženje tradicionalnih fiskalnih kontrola i kao kanala za finansijsku korupciju”, navodi se u saopštenju.\nNapominju da u u prilog kreiranju nezavisnog privrednog društva za nadzor nad privrednim društvima u većinskom vlasništvu države ide i činjenica da zaposlenima u resornom ministarstvu često nedostaje dovoljno znanja o sektoru koje je potrebno za efikasan nadzor, pojašnjavaju iz MFFS, “s obzirom da rad na ovim poslovima zahtjeva specijalizovane i napredne vještine i stručnosti u finansijskim analizama, korporativnom upravljanju, korporativnim finansijama i pravu”.\n“Takođe, u resornom ministarstvu fali zaposlenih sa specifičnim vještinama koje su potrebne budući da ova preduzeća posluju u različitim sektorima ekonomije od kojih su neka i regulisana posebnom nacionalnom i međunarodnom legislativom. Zato se očekuje i tehnička podrška od međunarodnih partnera (MMF, Svjetska banka, Evropska komisija), da bi se kroz „Montenegro Works“ DOO uspostavio efikasan mehanizam nadzora nad kompanijama u većinskom državnom vlasništvu”, dodaje se u saopštenju.\nIz MFSS podsjećaju da međunarodna i evropska praksa ukazuje na to da funkciju finansijskog nadzora nad privrednim društvima u većinskom vlasništvu države najčešće obavlja preduzeće koje je ispod Ministarstva finansija ili je potpuno nezavisna jedinica (preduzeće).\n“Dodatno, pojedine zemlje su otišle korak dalje pa im udjele u javnim korporacijama imaju nezavisne agencije, holding ili investicione kompanije. Model holding kompanije ima prednost angažovanja profesionalnih menadžera za upravljanje imovinom sa referencama iz privatnog sektora, koji mogu efikasnije upravljati portfolijom javnih preduzeća”, zaključuje se u saopštenju.\nPOJMOVI„Montenegro Works“ državne kompanije Milojko Spajić projekat crna gora radi\nPrevious Nova kreditna linija IRF-a : Program podrške razvoju zelenih poslova u Crnoj Gori


Međunarodni ACG Expo 2018 i Comic-Con Hebei – Vanjskotrgovinska komora BiH\nMeđunarodni ACG Expo 2018 i Comic-Con Hebei održaće se u periodu od 28.-31. decembra 2018. godine u Shijiazhuanf međunarodnom izložbenom centru u Hebei Provinciji pod pokroviteljstvom Mnistarstva trgovine Narodne Republike Kine. Sajam se prostire na 15.000 i očekuje se 100.000 učesnika.\nCilj sajma je okupiti veliki broj izlagača širom svijeta radi razmjene znanja i tehnologija, kao i predstavljanja najnovijih industrijskih dostignuća. Biće to prilika za učesnike da kroz direktne kontaktne razmjene potrebne informacije i uspostave poslovnu saradnju.\nU okviru sajma biće organizovano više pratećih događaja za koje se vjeruje da će upotpuniti sadržaj i učiniti sajam sveobuhvatnijim i atraktivnijim.\nZa učesnike iz inostranstva, organizartor nudi posebne pogodnosti.\nViše detalja pogledajte u prilogu.


Grad Novi Pazar - Pred Skupštinom izveštaji o radu radu gradskih uprava\nPred Skupštinom izveštaji o radu radu gradskih uprava\nNačelnik Gradske uprave za izvorne i poverene poslove Grada Novog Pazara Almir Leković upoznao je odbornike u okviru drugog redovnog zasedanja Skupštine, sa aktivnostima tokom 2017.godine, sprovedenim u cilju unapređenja rada lokalne samouprave a u svrhu efikasnosti pružanja usluga iz nadležnosti prema građanima kao i povećanja nivoa transparetnosti u skladu sa zakonskim propisima. Odeljenja su radila koordinisano i u znatno otežanim uslovima kada je o prostornim i tehničkim resursima reč.\n„Smatram da je lokalna samouprava u prethodnoj godini radila kvalietno, ažurno i po zakonu. To potvrđuju različiti izveštaji inspekcijskih službi. Nadam se da ćemo u narednom periodu ukloniti sve poteškoće u radu, jer je Gradska uprava za izvorne i poverene poslove servis građana, čije nam je zadovoljstvo najbitnije“, rekao je Leković.\nGradska uprava za naplatu javnih prihoda je tokom 2017. izvršila sve obaveze iz nadležnosti. Prema rečima izvestioca, rukovodioca Mirze Bojadžića rezultati i pomaci vidljivi su iz uporednih podataka koji govore da je stepen naplate sredstava po različitim osnovama uvećan. Tome je pored ažurnosti u radu GU, doprinela edukacija građana na temu odgovornosti poreskih obveznika i benefita koji stiču izmirivanjem obaveza.\nOsvrćući se na izveštaje o radu uprava, javnih preduzeća i ustanova, i pokušaje odbornika opozicije da negiraju kontinuitet u razvoju zajednice, gradonačelnik Nihat Biševac podsetio je da je „Novi Pazar peta lokalna samouprava po obimu ulaganja i sa svi savesni građani mogu biti ponosni na to što je u proteklih nekoliko godina postignuta politička stabilnost i stvoren ambijent za dolazak investitora“.\nGradonačelnik Biševac je podsetio da je Novi Pazar u Briselu dobio i zvanično priznanje za izuzetnu destinaciju Evrope i najavio otvaranje šest ugostiteljkskih objekata kojima će se povećati smeštajni kapaciteti za dolazak turista ali i omogućiti nova zapošljavanja.\nNa sednici je potvrđen mandat Golubu Vidojeviću iz redova Srpske napredne stranke.\nUsvojen je Plan detaljne regulacije koridori infrastrukture na Goliji za prostor koji pripada Novom Pazaru. Cilj ovog dokumenta je unapređenje područja, turistička promocija Golije i otvaranje područja prema užem i širem okruženju, a radi daljeg razvoja opština, odnosno gradova koji gravitiraju ka području parka prirode Golija.\nUsvojen je i Plan detaljne regulacije za deo centra naseljenog mesta, koji obuhvata naselja Jošanicu, Staru čaršiju, Park, naselje iznad parka, Jermiše, Hadžet, delove naselja Varevo, Paralovo, Mur, Šutenovac, Rasadnik I Čair za deo naselja Mur.\nOdbornici su raspravljali i o Odluci donošenju Plana detaljne regulacije za izgradnju mini-hidroelektrane “Lozno”, a usvojena je i Odluka o realizaciji koncesije obavljanja komunalne delatnosti javnog prevoza putnika na teritoriji Grada Novog Pazara.


Zakazana 2. hitna sjednica Doma naroda Parlamentarne skupštine BiH\nPredsjedavajući Doma naroda Parlamentarne skupštine Bosne i Hercegovine dr. Dragan Čović sazvao je 2. hitnu sjednicu Doma naroda za petak, 20. decembar 2019. godine sa početkom u 10,30 sati.\nIzvještaj o izvršenju Budžeta institucija BiH i međunarodnih obaveza Bosne i Hercegovine za 2017. godinu, podnosilac: Predsjedništvo BiH, broj: 01,02,03-16-1-1597/18 od 11. 7. 2018;\nIzvještaj o finansijskoj reviziji izvršenja Budžeta institucija BiH za 2017. godinu, podnosilac: Ured za reviziju institucija BiH, broj: 01,02-16-1-1856/18 od 6. 8. 2018;\nIzvještaj o izvršenju Budžeta institucija BiH i međunarodnih obaveza Bosne i Hercegovine za 2018. godinu, podnosilac: Predsjedništvo BiH, broj: 01,02,03-16-1-1549/19 od 28. 8. 2019;\nIzvještaj o finansijskoj reviziji izvršenja Budžeta institucija BiH za 2018. godinu, podnosilac: Ured za reviziju institucija BiH, broj: 02-16-9-1901/19 od 31. 10. 2019.;\nPrijedlog zakona o Budžetu institucija BiH i međunarodnih obaveza Bosne i Hercegovine za 2019. (prvo čitanje), dostavljen od Predstavničkog doma Parlamentarne skupštine BiH, broj: 01,02-02-1-1352/19 od 18.12.2019.;\nDavanje saglasnosti za ratifikaciju Sporazuma o izmjenama i dopunama Sporazuma o zajmu i projektu, zaključenog 16.12.2013. između KfW-a, Frankfurt na Majni (KfW), i Bosne i Hercegovine, koju predstavlja Ministarstvo finansija i trezora BiH (zajmoprimac), i Federacije Bosne i Hercegovine, koju predstavlja Federalno ministarstvo finansija, i Elektroprivrede BiH d.d. Sarajevo (EPBiH) (agencija za izvršenje projekta) u iznosu od 65.000.000,00 eura – Vjetroelektrana Podveležje, broj: 01,02-05-2-2586/18 od 29. 11. 2018;\nDavanje saglasnosti za ratifikaciju Ugovora o zajmu (Projekat Koridor 5c – obilaznica Doboj) između Bosne i Hercegovine i Evropske banke za obnovu i razvoj, broj: 01,02-21-1-1211/19 od 2.7. 2019;


Godinama finansirana operacija: Kako Soroš „kupuje“ američko pravosuđe - 12.11.2020, Sputnik Srbija\nMilijarder Džordž Soros godinama finansira izbore za lokalne javne tužiioce, što liberalne grupe smatraju „dugogodišnjom kampanjom za preoblikovanje američkog... 12.11.2020, Sputnik Srbija\nanalize i mišljenja, svet, vesti, džordž soroš, sad\n11:24 12.11.2020 (Osveženo: 11:32 12.11.2020)\nMilijarder Džordž Soros godinama finansira izbore za lokalne javne tužiioce, što liberalne grupe smatraju „dugogodišnjom kampanjom za preoblikovanje američkog sistema krivičnog pravosuđa“.\nPobede na lokalnim izborima za američke javne tužioce povezane sa milijarderom Džordžom Sorošom otvaraju brojna pitanja, piše „Foks njuz“.\nAmerički investitor, milijarder i filantrop, poznat po svojim „raskošnim donacijama“ u političke svrhe, navodno sprovodi kampanju koja utiče na lokalno sprovođenje zakona, izjavio je Den Gejnor, potpredsednik konzervativnog „Medijskog istraživačkog centra“.\n„Ovo je operacija koju Soroš finansira već nekoliko godina i osmišljena je da utiče na lokalne pravne sisteme širom zemlje“, rekao je on u sredu.\nGejnor, čiji „Centar za istraživanje medija“ prati finansiranje entiteta koje podržava Soroš, citirao je izveštaj „Los Anđeles tajmsa“ iz 2018. godine u kojem se tvrdi da je milijarder potrošio više od 16 miliona dolara na izbore u okruzima izvan Kalifornije.\nU istom izveštaju se navodi da je Soroševa potrošnja u Kaliforniji premašila 2,7 miliona dolara.\nGejnor dodaje da je Soroševa fondacija za otvoreno društvo dodelila Američkoj uniji za građanske slobode (ACLU) bespovratna sredstava u iznosu od 50 miliona dolara u 2014. godini kao podršku nacionalnoj kampanji za reformu krivično-pravnih politika.\n„Soroš zna da okružni tužioci i pravobranioci država imaju neverovatnu moć. Za kampanju okružnog tužioca okruga Kuk, Kim Foks, koja je odustala od optužbi u slučaju Jusi Smolet, potrošio je dva miliona dolara“, izjavio je Gejnor.\nMegadonator finansira lokalne tužioce\nTrenutni izborni ciklus obeležen je sve većim brojem lokalnih tužilaca koji su pobedili na izborima uz pomoć novca povezanog sa Džordžom Sorošem.\nTako je milijarder donirao najmanje milion i po dolara kalifornijskom Odboru za političku akciju pravde i bezbednosti (PAC), koji je podržao demokratu Džordža Gaskojna iz Los Anđelesa.\nNakon što je od PAC-a dobila oko 80.000 američkih dolara sredstava za oglašavanje, Šalena Kuk Džons, izabrana demokratska tužiteljka okruga Čatam u Džordžiji, takođe je pobedila na izborima, navodi „Atens baner-herald“.\nPAC je, takođe, finasirao sa 116.000 dolara uspešnu kandidaturu okružnog tužioca Kimberli Gardner u Sent Luisu.\nPrethodno je u izveštaju „Vašington posta“ navedeno da su „progresivni izazivači“ uspešno zbacili dosadašnje nosioce vlasti nakon što su primili blizu milion dolara finansijske podrške od PAC-a u okruzima Arlington i Ferfak 2019. godine.\nSoros je podržao Parizu Degani-Tafti da pobedi okružnog tužioca okruga Arlington Tea Stamosa i bivšeg zaposlenog u Ministarstvu pravosuđa Stiva Deskanoa protiv okružnog tužioca okruga Ferfak Rejmonda Moroga.\nIzveštaji o finansiranju kampanje koje je citirao „Foks njuz“ pokazuju da je Degani-Tafti od PAC-a dobila 583.000, a Deskano 392.000 dolara.\n© AP Photo / Olivier Hoslet, Pool PhotoDen Gejnor: „Ovo je operacija koju Soroš finansira već nekoliko godina i osmišljena je da utiče na lokalne pravne sisteme širom zemlje“\nDen Gejnor: „Ovo je operacija koju Soroš finansira već nekoliko godina i osmišljena je da utiče na lokalne pravne sisteme širom zemlje“\nGodine 2016. Republikanac koji se kandidovao za okružnog tužioca u okrugu Henri, u Džordžiji, povukao se nakon što je „Soros fond menadžment“ stao iza njegovog protivkandidata.\n„Posle konsultacija sa mojom porodicom i pouzdanim savetnicima, postalo je jasno da najverovatnije nećemo biti uspešni protiv neograničeno finansiranog protivnika, a ja odbijam da sprovedem svoju porodicu kroz ono što se dogodilo na drugim izborima koje je podržao Soroš“, rekao je tad tužolac Met Mekkord.\nUspešni Mekkordov protivkandidat, aktuelnini okružni tužilac Darius Patiljo, porekao je tvrdnje da mu je Soroš direktno donirao sredstva. Patiljo i Šalena Kuk Džons tvrdili su da im je pojačani fokus na Soroša bio smetnja.\nPrema Denu Gejnoru, iako bi se moglo reći da se Džordž Soroš pretvora u figuru „babaroge“, njegov uticaj je stvaran. Fondacija za otvoreno društvo, koju je osnovao Džordž Soroš nije zvanično komentarisala izveštaj.\nDržavni tužilac Vilijem Bar upozorio je 2019. godine da liberalni milijarder Džordž Soroš „finansira radikalne kandidate za tužioce“ u gradovima širom zemlje.\nBar je upozorio da bi, ako se tako nastavi, taj trend mogao rezultirati porastom nasilnog kriminala.\n„Došlo je do razvoja događaja gde dolazi Džordž Soroš, u pretežno demokratskim sredinama i ulaže puno novca da bi se izabrali ljudi koji nisu zainteresovani za podršku sprovođenju zakona, odnosno ne interesuje ih gonjenje kriminalaca, već sprovođenje drugih društvenih planova. Mogli bismo se naći u poziciji da zajednice koje ne podržavaju policiju možda neće dobiti policijsku zaštitu koja im je potrebna“, rekao je Bar.